AN COIMISIÚN EORPACH An Bhruiséil,15.12.2021 COM(2021) 802 final 2021/0426(COD) Togra le haghaidh TREOIR Ó PHARLAIMINT NA hEORPA AGUS ÓN gCOMHAIRLE maidir le feidhmíocht fuinnimh foirgneamh (athmhúnlú) (Téacs atá ábhartha maidir le LEE) {SEC(2021) 430 final} - {SWD(2021) 453 final} - {SWD(2021) 454 final}



MEABHRÁN MÍNIÚCHÁIN 1. COMHTHÉACS AN TOGRA •Forais agus cuspóirí an togra Tá an t-athbhreithniú ar an Treoir maidir le Feidhmíocht Fuinnimh Foirgneamh (‘an Treoir maidir le FFF’) ina chuid de phacáiste ‘Oiriúnach do 55’ Chlár Oibre 2021 an Choimisiúin agus tá sé ina chomhlánú ar na codanna eile den phacáiste a moladh i mí Iúil 2021, lena leagtar amach an fhís maidir le stoc foirgneamh atá saor ó astaíochtaí a bhaint amach faoi 2050. Mar a tugadh le fios cheana sa Phlean Gníomhaíochta ar son na hAeráide, is príomhionstraim reachtach é chun cuspóirí dícharbónúcháin 2030 agus 2050 a bhaint amach. Obair leantach atá ann ar phríomhchodanna de thrí réimse fócais na Straitéise Rabharta Athchóiriúcháin, lena n-áirítear an beartú i dtaca le híoschaighdeáin éigeantacha maidir le feidhmíocht fuinnimh a mholadh, rud a dhéanfaí tar éis measúnú tionchair ina mbreathnófaí ar a raon feidhme, ar a n-amlíne, ar a gcéimniú isteach agus ar na beartais tacaíochta a ghabhann leo. I bhfianaise an ghá atá le próisis iomchuí chomhairliúcháin agus measúnaithe tionchair, ní fhéadfaí tabhairt faoin athbhreithniú a beartaíodh go dtí tamall beag tar éis an chéad tacar de thionscnaimh ‘Oiriúnach do 55’ a glacadh i mí Iúil 2021. Tá tábhacht ar leith ag baint leis an togra toisc gur i ndáil le foirgnimh a chaitear 40 % den fhuinneamh a thomhlaítear, agus gur de bharr na bhfoirgneamh a scaoiltear 36 % de na hastaíochtaí gáis cheaptha teasa, idir dhíreach agus indíreach, a bhaineann le fuinneamh. San Aontas Eorpach, is san earnáil téimh agus fuaraithe agus ar théamh uisce tí a chaitear 80 % den fhuinneamh a thomhlaítear i dtithe cónaithe. Chun an Eoraip a dhéanamh níos athléimní, ní mór foirgnimh de chuid an Aontais a athchóiriú, agus ar an gcaoi sin iad a dhéanamh níos fuinneamhéifeachtúla agus níos neamhspleáiche ar bhreoslaí iontaise. Tá príomhthábhacht leis an athchóiriú maidir le laghdú a dhéanamh ar an méid fuinnimh a thomhlaítear i bhfoirgnimh, maidir leis an leibhéal astaíochta a ísliú agus le billí fuinnimh a laghdú. Thairis sin, leis an athchóiriú, gintear poist áitiúla agus cuirtear fás faoin ngeilleagar. Ós rud é go dteastaíonn réamhthréimhse fhada chun athruithe a spreagadh in earnáil na foirgníochta, tá gá le hathbhreithniú tráthúil ar an Treoir chun tacú le comhlíonadh chuspóirí an phacáiste ‘Oiriúnach do 55’. 1.1.Idirghníomhú eilimintí an phacáiste ‘Oiriúnach do 55’ agus go háirithe an CTA nua Is éard atá sa phacáiste ‘Oiriúnach do 55’ sraith de thograí idirnasctha a bhfuil anailís ar mheasúnú tionchair ag tacú leo lena gcuirtear an méid sin san áireamh. Léirigh an anailís go dtiocfadh ualaí eacnamaíocha arda, ualaí nach mbeadh aon ghá leo, de dheasca róspleáchas ar bheartais rialála neartaithe, agus nár leor an phraghsáil carbóin aisti féin chun clistí leanúnacha margaidh agus bacainní neamheacnamaíocha a shárú. Dá bhrí sin, sa mheascán beartais a roghnaíodh, tá cothromaíocht chúramach idir praghsáil, spriocanna, caighdeáin agus bearta tacaíochta. Is faoin gcreat céanna a leagadh amach an t-athbhreithniú atá beartaithe ar an Treoir maidir le FFF. Dá thoradh sin, dá dtagadh aon athrú ar an gcothromaíocht sa mheascán iomlán, ba ghá codanna éagsúla den bheartas a choigeartú. Dá dtagadh lagú ar bhearta bunaithe ar phraghsáil agus ar spriocanna ar bearta iad atá dírithe ar earnáil na foirgníochta a dhícharbónú, ba ghá le bearta rialála níos déine, a d’fhreagródh don lagú sin, san athbhreithniú ar an Treoir maidir le FFF, go háirithe maidir le céimniú amach na mbreoslaí iontaise agus maidir le híoschaighdeáin éigeantacha feidhmíochta fuinnimh. Léirigh measúnuithe tionchair ábhartha an Choimisiúin gur lú cinnteacht a bheadh ann go mbainfí amach na spriocanna, agus gur chostasaí iad a bhaint amach, in éagmais praghaschomhartha carbóin i ndáil le breoslaí téimh, amhail an córas trádála astaíochtaí (CTA) nua le haghaidh foirgneamh agus iompar de bhóthar. Is fearr a oibríonn sé sin má dhéantar é in éineacht le bearta rialála AE agus le bearta comhlántacha ar an leibhéal náisiúnta, bearta a bhfuiltear ag tabhairt dreasacht dóibh tríd an uaillmhian mhéadaithe atá beartaithe le haghaidh an Rialacháin maidir le Comhroinnt Díchill, na Treorach maidir le hÉifeachtúlacht Fuinnimh agus na Treorach maidir le Fuinneamh In-athnuaite. Leis an CTA nua cruthaítear dreasachtaí eacnamaíocha chun foirgnimh a dhícharbónú agus gintear ioncam le haghaidh tacaíocht phoiblí, agus é sin dírithe go háirithe ar thacaíocht a thabhairt do theaghlaigh leochaileacha. Tugtar aghaidh leis an Treoir athbhreithnithe maidir le FFF ar na bacainní neamheacnamaíocha atá roimh an athchóiriú. Cruthaítear leis creat cumasúcháin chun tacaíocht airgeadais a chur ar fáil le haghaidh an athchóirithe agus é sin a dhéanamh gan na cistí riachtanacha a shlógadh go díreach. Le Treoir athbhreithnithe maidir le FFF d’fhéadfaí rannchuidiú go mór le comhlíonadh chuspóirí 2030. Léirítear sa Mheasúnú Tionchair ar an Treoir maidir le FFF, gurb é mar a bheadh, in éagmais Treorach athbhreithnithe, gurbh ísle de leath, nó faoin tuairim sin, an laghdú foriomlán ar astaíochtaí ná an laghdú is gá in earnáil na bhfoirgneamh cónaithe agus seirbhísí chun go mbainfí amach sprioc 2030. Gan na hathbhreithnithe sin, bheadh gá le tuilleadh beart ar leibhéal na mBallstát chun an bhearna sin a chúiteamh ach, i gcás aon éiginnteachta faoina n-éifeachtúlacht, faoina dtráthúlacht agus faoina gcomhsheasmhacht le cuspóir 2050 an dícharbónaithe atá cumhdaithe sa Dlí Eorpach maidir leis an Aeráid, bhainfí de ghéire na ndreasachtaí lena ndírítear ar dhlús mór a chur faoi ráta athchóiriúcháin. In éagmais bearta neartaithe rialála AE nó náisiúnta lena gcuirfí dlús leis an ráta athchóiriúcháin, ba ghá go mbeadh an praghas carbóin níos airde agus, i ndeireadh na mbeart, ní thabharfaí aghaidh ar na bacainní neamheacnamaíocha atá roimh an athchóiriú. Sa chaibidlíocht a dhéanfar chun teacht ar chomhaontú maidir le creat comhtháite láidir ionas go gcomhlíonfar spriocanna 2030 agus 2050 an Aontais maidir le foirgníocht, is tábhachtach an chomhsheasmhacht a chaomhnú idir na forálacha den phacáiste ar forálacha iad a bhaineann leis an bhfoirgníocht. 1.2.Saincheisteanna maidir le leochaileacht, leis an inacmhainneacht agus leis an mbochtaineacht fuinnimh Íoschaighdeáin feidhmíochta fuinnimh a thabhairt isteach chun an t-athrú a spreagadh is gá a dhéanamh ar an earnáil, tá sé sin ar phríomhrudaí nua an athbhreithnithe. Tá dhá thionchar dhearfacha eacnamaíocha ag baint le hathchóiriú foirgneamh, tionchair a aithnítear go forleathan: 1. laghdaíonn sé na costais fuinnimh, maolaíonn sé an bhochtaineacht fuinnimh, agus 2. ardaíonn sé luach na bhfoirgneamh trí mhéadú a bhfeidhmíochta fuinnimh. Ar na tairbhí eile a thagann de, tá an feabhsú ar an gcáilíocht saoil agus giorrú na meántréimhse a mbíonn foirgnimh folamh. I gcomhthéacs praghsanna arda ar fhuinneamh, is mó arís is ábhartha tairbhe na mbillí ísle fuinnimh. Daoine a bhfuil cónaí orthu sna foirgnimh is measa feidhmíocht agus iad siúd atá i mbaol ón mbochtaineacht fuinnimh, bhainfidís sin tairbhe as foirgnimh athchóirithe agus as foirgnimh níos fearr agus as costais laghdaithe fuinnimh, agus bheadh sraith chosanta acu ar bhreis méadaithe ar phraghas an mhargaidh agus ar luaineacht an phraghais sin. Os a choinne sin, d’fhéadfadh sé go mbeadh cathú ar thiarnaí talún costais an athchóirithe a leagan ar a gcuid tionóntaí mar dhóigh lena n-infheistíocht tosaigh a chlúdach. Ina theannta sin, maidir le díriú níos géire ar aghaidh a thabhairt ar na heasnaimh sna foirgnimh is measa feidhmíocht atá ann faoi láthair, d’fhéadfadh sé gurb é an toradh a bheadh air sin go laghdófaí a thuilleadh a bpraghsanna in idirbhearta margaidh, fiú amháin agus go bhfuil comhchoibhneas áirithe, faoi láthair, idir na haicmí feidhmíochta fuinnimh agus an luach. Rinneadh na híoschaighdeáin feidhmíochta fuinnimh uile-AE a dhearadh go cúramach ionas go maolóidís aon éifeachtaí diúltacha sóisialta féideartha agus go n-uasmhéadóidís na tairbhí sóisialta a thiocfadh dóibh, go háirithe a mhéid a bhaineann le feabhas chur ar na dálaí maireachtála sna foirgnimh is measa feidhmíocht agus le maolú na bochtaineachta fuinnimh, nó lena leigheas fiú. Beidh sé de cheanglas ar na Ballstáit tacú le comhlíonadh na n-íoschaighdeán feidhmíochta fuinnimh trí chreat tacaíochta leordhóthanach lena n-áirítear tacaíocht airgeadais, cúnamh teicniúil, bacainní a bhaint agus faireachán a dhéanamh ar na tionchair shóisialta, go háirithe na tionchair ar na daoine is leochailí. Sna pleananna náisiúnta athchóirithe foirgneamh, tabharfar aird ar fhaireachán a dhéanamh ar an laghdú ar líon na ndaoine a bhfuil bochtaineacht fuinnimh ag gabháil dóibh agus ar an líon den daonra a chónaíonn i dtithíocht neamhleormhaith (e.g. ina bhfuil sileadh as ballaí nó as díon) nó a bhfuil dálaí neamhleormhaithe i dtaca le compord teirmeach ag cur as dóibh. Beidh sna pleananna sin forléargas ar na beartais náisiúnta agus ar na bearta náisiúnta lena gcumhachtaítear agus lena gcosnaítear teaghlaigh leochaileacha, lena laghdaítear an bhochtaineacht fuinnimh agus lena gcinntítear go bhfuil an tithíocht inacmhainne ag daoine. Na bearta atá sa togra seo, tá siad comhleanúnach leis na beartas agus leis na bearta atá in ionstraimí uile an Aontais a thacaíonn leis an aistriú a dhéanamh go cóir ó thaobh na gné sóisialta de. Áirítear orthu sin tuairisciú i dtaca leis an dul chun cinn ó thaobh na cuspóirí náisiúnta táscacha maidir le líon na dteaghlach atá i mbochtaineacht fuinnimh a laghdú faoi na Pleananna Náisiúnta Fuinnimh agus Aeráide agus i dtaca leis na hinfheistíochtaí atá beartaithe chun éifeachtaí dáileacháin a mhaolú agus chun réitigh struchtúracha a chur chun cinn – go háirithe athchóiriú fuinnimh ar fhoirgnimh lena n-áirítear bearta feabhsaithe éifeachtúlachta fuinnimh nó comhtháthú an táirgthe fuinnimh ó fhoinsí fuinnimh in-athnuaite, dícharbónú a gcóras téimh agus fuaraithe – chun an spleáchas ar bhreoslaí iontaise a laghdú i gcomhréir leis na Pleananna Aeráide Sóisialta, maille leis an Mol Comhairleach um Bochtaineacht Fuinnimh, a thacaíonn le hiarrachtaí na mBallstát an bhochtaineacht fuinnimh a mhaolú agus faireachán a dhéanamh uirthi. 1.3.Infhaighteacht maoinithe, cistí AE agus bearta náisiúnta tacaíochta

Is maith a rinneadh an togra a chomhordú le hionstraimí ábhartha eile, go háirithe a mhéid a bhaineann le cistí AE agus le cistí náisiúnta. Tá an tSaoráid Téarnaimh agus Athléimneachta ag spreagadh infheistíochtaí suntasacha san athchóiriú foirgneamh a bhuí leis na comhpháirteanna suaitheanta láidre ‘Athchóiriú’ atá sna pleananna náisiúnta uile téarnaimh agus athléimneachta. Leanfaidh sé sin ar aghaidh idir seo agus 2025-2026, agus leis sin beifear ag réiteach an bhealaigh d’fheabhsuithe arna gcur faoi shiúl ag an Treoir maidir le FFF. Faoin gCreat Airgeadais Ilbhliantúil reatha (‘CAI’), tá cistí AE le fáil maidir le cláir éagsúla, inar sainaithníodh earnáil na bhfoirgneamh mar thosaíocht: Maidir leis sin de, tá príomhthábhacht ag baint leis na cistí réigiúnacha faoin mBeartas Comhtháthaithe, faoin gCiste um Aistriú Cóir, agus faoi Invest EU. De chomhlánú orthu sin tá an tacaíocht agus an cúnamh teicniúil tiomnaithe a thugann an Coimisiún Eorpach do na riaracháin phoiblí náisiúnta chun éascaíocht a dhéanamh do na hathchóirithe is gá agus do na hullmhúcháin lena gcinnteofar go mbeidh na hinfheistíochtaí éifeachtach. An ciste nua ata beartaithe, an Ciste Aeráide Sóisialta faoin CTA, dhúnfadh sé an bearna idir an tSaoráid Téarnaimh agus Athléimneachta, agus an t-aistriú ón CAI reatha agus an tréimhse tar éis 2027, agus chuirfeadh sé EUR 72.2 billiún á shlógadh le haghaidh na tréimhse 2025-2032 chun tacú le teaghlaigh, go háirithe leo siúd a bhfuil cónaí orthu sna foirgnimh is measa feidhmíocht. Leis an gCiste sin, chlúdófaí na costais tosaigh agus d’éascófaí do theaghlaigh íseal-ioncaim na híoschaighdeán feidhmíochta fuinnimh a chomhlíonadh a mholtar sa Treoir maidir le FFF. Na hinfheistíochtaí faoi na Pleananna náisiúnta Aeráide Sóisialta, beidh siad ina gcuid lárnach de na bearta maoinithe atá sna pleananna náisiúnta athchóirithe foirgneamh faoin Treoir maidir le FFF. Chun go n-aicmeofaí athchóiriú foirgnimh mar ghníomhaíocht eacnamaíoch inbhuanaithe faoi Ghníomh Tarmligthe Tacsanomaíochta AE maidir leis an Athrú Aeráide, ní mór ceann de thrí rud a bheith ag baint leis – coigilteas fuinnimh 30 % a bhaint amach, íoscheanglais feidhmíochta fuinnimh a chomhlíonadh i gcás athchóirithe móra, nó bearta sonracha aonair a aicmítear mar bhearta inbhuanaithe a bheith ann. Athchóiriú a chomhlíonfadh na híoschaighdeáin feidhmíochta foirgneamh uile-AE atá beartaithe, tá an cineál sin athchóirithe i gcomhréir le critéir na Tacsanomaíochta AE a bhaineann le gníomhaíocht athchóirithe foirgneamh. Ina theannta sin, tá an Coimisiún ag déanamh athbhreithniú faoi láthair ar an an gcreat ábhartha státchabhrach agus is aidhm dó an creat sin a dhéanamh níos fabhraí dá bhfuil riachtanach le haghaidh an athbhreithnithe ar an Treoir maidir le FFF agus go háirithe le haghaidh na n-íoschaighdeán feidhmíochta foirgneamh (ÍCFF) uile-AE. Na forálacha maidir le státchabhair a thiocfadh as sin, bheadh an-tábhacht ag baint leis i dtaca le dreasú a chur faoi luathchomhlíonadh na n-íoschaighdeán feidhmíochta foirgneamh a leagtar síos ar leibhéal an Aontais i ndáil le feabhas a chur ar na foirgnimh is measa feidhmíocht. 1.4.Cuspóirí an togra Is iad príomhchuspóirí an athbhreithnithe seo an astaíocht gás ceaptha teasa (GCT) ó fhoirgnimh agus an tomhaltas deiridh fuinnimh i bhfoirgnimh a laghdú faoi 2030 agus fís fhadtéarmach i dtaca le foirgnimh a leagan síos ar mhaithe leis an neodracht aeráide uile-AE a bhaint amach faoi 2050. Chun na cuspóirí sin a bhaint amach, bunaítear an tionscnamh ar roinnt cuspóirí sonracha: ráta agus raon an athchóirithe foirgneamh a mhéadú, feabhas a chur ar an bhfaisnéis faoi fheidhmíocht fuinnimh foirgneamh agus faoi inbhuanaitheacht foirgneamh, agus a áirithiú go mbeidh na foirgnimh uile i gcomhréir le ceanglais neodracht aeráide 2050. An neartú ar thacaíocht airgeadais agus an nua-aoisiú agus an comhtháthú córas, beidh siad sin mar a bheadh luamháin ann i dtaca leis na cuspóirí sin a bhaint amach. •Comhsheasmhacht le forálacha beartais atá sa réimse beartais cheana Mar a mhínítear thuas, is é is aidhm don athbhreithniú atá beartaithe tosca brú agus tarraingthe a chothú a thacódh le dícharbónú na bhfoirgneamh i gcomhar leis na dreasachtaí do ghníomhaíocht náisiúnta arna mbunú sa Rialachán maidir le Comhroinnt Díchill agus le tionchair praghsála carbóin an chórais nua trádála astaíochtaí d’fhoirgnimh agus d’iompar de bhóthar. Leis an togra, déantar athbhreithniú ar uirlis reachtach atá ann cheana. Dá réir sin, ní féidir dó dul in ionad aon sprice – ina n-ionad siúd a leagtar síos faoin Rialachán maidir le Comhroinnt Díchill, mar shampla – ach tacaíonn sé le baint amach na spriocanna. Tá an togra i gcomhtharraingt leis an gCóras Trádála Astaíochtaí nua atá beartaithe, arae cothaíonn ceann amháin dícharbónú na mbreoslaí agus na dteicneolaíochtaí téimh agus laghdaítear an tomhaltas fuinnimh leis an gceann eile. Leis an Treoir maidir le FFF leagfar síos an fhís ghinearálta maidir le foirgnimh, idir chinn atá tógtha agus chinn a thógfar, a mbeidh feidhm aici maidir le forálacha na dtionscnamh eile ‘Oiriúnach do 55’ a bhaineann leis an bhfoirgníocht. Trí dhlús a chur le gníomhaíochtaí chun an tomhaltas fuinnimh in earnáil na foirgníochta a laghdú, rannchuideoidh an Treoir maidir le FFF le comhlíonadh na spriocanna foriomlána maidir leis an éifeachtúlacht fuinnimh a leagtar amach sa Treoir maidir le hÉifeachtúlacht Fuinnimh. Leis an líon méadaithe athchóirithe arna spreagadh ag an togra le haghaidh Treoir maidir le FFF agus ag na ceanglais maidir le córais téimh a shuiteáil i bhfoirgnimh nua ar córais iad nach nginfidh aon astaíochtaí gás ceaptha teasa díreacha agus maidir le córais fuinnimh in-athnuaite a chomhtháthú sna foirgnimh sin ionas go mbeidís ina bhfoirgnimh astaíochta nialasaí, beifear in ann sprioc tháscach 2030 maidir leis an sciar d’fhoinsí in-athnuaite fuinnimh a bheidh i dtomhaltas deiridh fuinnimh na bhfoirgneamh a bhaint amach i gcomhréir leis an Treoir maidir le Fuinneamh In-athnuaite. Tacóidh an togra le córais nach bhfuil aon astaíochtaí díreacha GCT acu – teaschaidéil agus teicneolaíochtaí fuinnimh in-athnuaite eile, mar shampla – a chur in ionad coirí neamhéifeachtúla breosla iontaise. Leis an togra, déanfar uasghrádú ar an mbonneagar príobháideach athluchtaithe i gcarrchlóis foirgneamh agus i gcarrchlóis in aice le foirgnimh, agus ar an gcaoi sin comhlánaítear an Rialachán maidir le Bonneagar le haghaidh Breoslaí Malartacha, arna nuashonrú, lena leagtar síos uaillmhianta níos láidre maidir leis na spriocanna foriomlána, lena n-áirítear na spriocanna maidir le bonneagar poiblí athluchtaithe le haghaidh feithiclí leictreacha. I gcomhréir leis an gComhaontú Glas don Eoraip agus le creat nua an Aontais maidir leis an tsoghluaisteacht uirbeach, cuimsítear ann freisin forálacha chun feabhas a chur ar an mbonneagar páirceála rothar. Ar an gcaoi chéanna, comhlánaítear leis an togra an reachtaíocht maidir le táirgí, e.g. an Rialachán maidir le Lipéadú Fuinnimh, rud a dhreasaíonn na tomhaltóirí chun go gceannóidís ‘an togha den aicme’ de tháirgí agus d’fhearais a bhaineann le fuinneamh agus a úsáidtear i bhfoirgnimh. Oibríonn an Treoir maidir le FFF in éineacht leis an Treoir maidir le hÉicidhearthóireacht, treoir ina leagtar síos ceanglais feidhmíochta fuinnimh agus ceanglais feidhmíochta comhshaoil eile maidir le táirgí a bhaineann le fuinneamh, go háirithe táirgí le haghaidh córais theicniúla foirgneamh (e.g. coirí, teaschaidéil nó foinsí solais) agus maidir le trealamh a úsáidtear i bhfoirgnimh (e.g. fearais tí). Is sa Rialachán maidir le Táirgí Foirgníochta a dhéileáiltear le feidhmíocht táirgí foirgníochta agus cuidíonn an togra leis an dul chun cinn leanúnach ionsar an oiriúnú don athrú aeráide, trí bhíthin na bhforálacha maidir le hathléimneacht aeráide na bhfoirgneamh a neartú. Ar comhtharraingt leis sin, cuideoidh uirlisí faisnéise neartaithe na Treorach maidir le FFF, ar a n-áirítear méadrach carbóin, cuideoidh siad le hinfheisteoirí airgeadais luach a chur ar na tairbhí a thagann as dícharbónú na bhfoirgneamh agus cuideoidh siad le gníomhaithe sa teaghlach nó san earnáil ghnó ionas go bhfeadfaidh siad na tairbhí, a mhéid a bhaineann lena bpleananna aisíocaíochta, a thagann as athchóirithe foirgneamh a chur san áireamh. Tá na gnéithe sin ailínithe freisin le gnéithe foirgníochta na tacsanomaíocht AE le haghaidh gníomhaíochtaí inbhuanaithe. 2. BUNÚS DLÍ, COIMHDEACHT AGUS COMHRÉIREACHT •Bunús dlí Tá an togra seo bunaithe ar Airteagal 194(2) den Chonradh ar Fheidhmiú an Aontais Eorpaigh, arb é is bunús dlí le beartas fuinnimh an Aontais. Is é is aidhm do na bearta atá beartaithe ‘an tíosacht agus an bharainn ar an bhfuinneamh a chur chun cinn mar aon le forbairt foirmeacha nua, inathnuaite fuinnimh’ (Airteagal 194(1)(c) CFAE). •Coimhdeacht (i gcás inniúlacht neamheisiach) 2.1. An gá le gníomhaíocht ón Aontas Eorpach An beartas fuinnimh, déantar é faoi inniúlacht chomhroinnte idir an tAontas agus na Ballstáit agus is réimse é de bheartas AE atá seanbhunaithe. Den chuid is mó, léiríonn na hathruithe atá beartaithe sa Treoir maidir le FFF gur gá í a thabhairt cothrom le dáta ionas go gcuirfí san áireamh an uaillmhian mhéadaithe atá ag an Aontas maidir le spriocanna aeráide agus fuinnimh. De bhreis air sin, an measúnú ar thionchar uile-AE na bPleananna Náisiúnta Fuinnimh agus Aeráide, measúnú a d’fhoilsigh an Coimisiún i mí Mheán Fómhair 2020, léirigh sé bearna uaillmhéine a mhéid a bhaineann leis an éifeachtúlacht fuinnimh: 2.8 pointe céatadáin i gcás an tomhaltais fuinnimh phríomhúil agus 3.1 pointe céatadáin i gcás an tomhaltais fuinnimh deiridh san Aontas, i gcomparáid leis na spriocanna maidir le 2030 atá i bhfeidhm faoi láthair. Dá bhrí sin, tá gá le bearta breise ar fud an Aontais sa leagan athbhreithnithe den Treoir maidir le FFF i gcomhréir lena bhforáiltear sa Rialachán maidir le Rialachas an Aontais Fuinnimh. Bonneagar áitiúil is ea foirgnimh ach, más ea féin, fadhb choiteann ag Ballstát uile an Aontais is ea neamh-leordhóthanacht rátaí agus dhoimhneacht an athchóiriúcháin. Is de chineál neamheacnamaíoch na bunchúiseanna den chuid is mó agus baineann siad le hábhar sna Ballstáit uile. Ach creat coiteann AE a leagan síos maidir le conair an dícharbónaithe foirgneamh agus maidir le ceanglais ghaolmhara agus é sin a dhéanamh ar chaoi a d’fhágfadh gurbh fhéidir oiriúnú d’imthosca náisiúnta, chuirfí ar fáil an chinnteacht a bhfuil gá léi ag na gníomhaithe uile ar fud shlabhra soláthair an athchóirithe agus na tógála, agus chuirfí ar fáil intuarthacht agus ullmhacht do na geallsealbhóirí uile, idir thionscail, lucht saothair áitiúil agus náisiúnta, infheisteoirí príobháideacha agus institiúidí airgeadais. An taithí a fuarthas roimhe seo ar na straitéisí athchóiriúcháin fadtéarmacha, cuireann sí i dtábhacht nach mór a áirithiú ar bhealach níos fearr go mbeidh an meascán ceart ann de sholúbthacht agus de cheanglais chomhchuibhithe ionas go spreagfar iarrachtaí leordhóthanacha ar fud na mBallstát uile chun spriocanna ar leibhéal an Aontais a bhaint amach.

2.2. Breisluach an Aontais Eorpaigh Le creat coiteann AE neartaithe, cuirfear na dreasachtaí ar fáil ionas, maidir le Ballstáit a bhfuil leibhéil éagsúla uaillmhéine acu, go gcuirfidh na Ballstáit sin dlús, ar bhealach comhordaithe agus ar an scála is gá, leis an aistriú go dtí foirgnimh a bheidh níos fuinneamhéifeachtúla agus níos feidhmiúla ó thaobh fuinnimh. Le comharthaí rialála, ach iad a bheith láidir go leor – agus iad dírithe ar an stoc atá ann cheana agus ar fhoirgnimh nua – spreagfar infheistíochtaí in athchóiriú foirgneamh, cruthófar poist, spreagfar nuálaíocht, méadófar tairbhí an mhargaidh inmheánaigh i gcás táirgí agus fearais foirgníochta agus beidh tionchar dearfach acu ar iomaíochas éiceachóras na foirgníochta agus na n-earnálacha gaolmhara. Leis an méid sin, mar aon le ‘teanga chomhroinnte’ threisithe maidir le comhchaighdeáin agus le rochtain ar fhaisnéis, áiritheofar freisin go laghdóidh earnáil na bhfoirgneamh a hastaíochtaí GCT ar an mbealach is costéifeachtaí, e.g. trí bharainneachtaí scála. Rudaí iad foirgnimh nach n-aistríonn thar theorainneacha, ach maidir le maoiniú a bhaineann le foirgnimh agus maidir leis na teicneolaíochtaí agus leis na réitigh a shuiteáiltear i bhfoirgnimh, idir insliú, theaschaidéil, ghloiniú éifeachtúil nó phainéil fhótavoltacha, is nithe iad sin is féidir a aistriú thar theorainneacha. Mar thoradh ar ghníomhaíocht an Aontais, déantar nua-aoisiú ar rialacháin náisiúnta in earnáil na foirgníochta chun na cuspóirí dícharbónúcháin a bhaint amach agus, leis sin, osclaítear margaí níos leithne ar fud an domhain le haghaidh táirgí nuálacha agus fágtar gurb indéanta costais a laghdú an uair is mó a mbeidh gá leis sin, agus gur féidir don fhás tionsclaíoch tarlú. Mar phointe deiridh, an ghníomhaíocht AE tríd an Treoir athbhreithnithe maidir le FFF, tagann an iomad tairbhí di, tairbhí ar nós feabhas ar sláinte agus ar fholláine na saoránach, mar shampla, agus cruthú post áitiúil lena dtacaítear leis an téarnamh, laghdú ar an mbochtaineacht fuinnimh, cuimsiú sóisialta, feabhsú dálaí maireachtála, laghdú na hastaíochta gás ceaptha teasa, an athléimneacht aeráide agus laghdú an tomhaltais fuinnimh agus an chostais fuinnimh. Chomh maith leis sin, tá sí i gcomhréir leis an tionscnamh Bauhaus Eorpach nua, tionscnamh lena ndírítear ar bhuanaitheacht na bhfoirgneamh agus na timpeallachta foirgnithe a thabhairt i gcumasc leis an dea-cháilíocht saoil agus leis an gcuimsiú sóisialta. •Comhréireacht Meastar gur comhréireach na bearta atá curtha san áireamh sa togra reachtach agus meastar go gcuireann siad breis, an oiread is féidir, ar dhearadh bhun-Treoir 2002 agus na leasuithe a rinneadh uirthi in 2010 agus 2018. Mar a shonraítear i roinn 3 thíos, tugadh aghaidh ar na hábhair imní a chuir an Bord um Ghrinnscrúdú Rialála in iúl ina thuairimí diúltacha maidir le comhréireacht agus leibhéal comhchuibhithe AE na rogha tosaíochta a sainaithníodh sa mheasúnú tionchair a ghabhann leis seo, agus is é mar a tugadh aghaidh orthu sin gur modhnaíodh an togra chun a áirithiú go n-urramófar prionsabail na coimhdeachta agus na comhréireachta. •An rogha ionstraime Tá leasuithe substainteacha ar an Treoir maidir le FFF i gceist leis an togra, Treoir a leasaíodh cheana in 2018. Dá bhrí sin, is togra é le haghaidh athmhúnlú na Treorach atá ann faoi láthair, i gcomhréir le gealltanas an Choimisiúin faoi mhír 46 den Chomhaontú Idirinstitiúideach maidir le Reachtóireacht Níos Fearr. Tiocfaidh an gníomh dlí nua in ionad Threoir 2010/31/AE, agus aisghairfear an Treoir sin leis an ngníomh dlí nua. 3. TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR •Meastóireachtaí ex post/seiceálacha oiriúnachta ar an reachtaíocht atá ann cheana Rinneadh meastóireacht ar an Treoir maidir le FFF in 2016. Na bearta a d’eascair as an athbhreithniú deireanach ar an Treoir maidir le FFF (2018), rinneadh iad a thrasuí le déanaí (2020), rud a d’fhág nárbh fhéidir sonraí leordhóthanacha a bhailiú maidir lena dtionchar chun gurbh ábhartha meastóireacht nua a dhéanamh. •Comhairliúcháin leis na páirtithe leasmhara Baineadh úsáid as modhanna comhlántacha chun gurbh fhéidir próiseas cuimsitheach comhairliúcháin a bheith ann a chuirfeadh ar chumas na bpáirtithe leasmhara go léir a dtuairimí a thabhairt. –An 22 Feabhra 2021, foilsíodh Measúnú ar Thionchar Tionscanta (Treochlár) ar an tairseach Cloisim Uait! , tairseach de chuid an Choimisiúin. Bhí sé oscailte le haghaidh aiseolas a fháil ar feadh 4 seachtaine agus fuarthas 243 freagra; –Rinneadh comhairliúchán poiblí, bunaithe ar cheistneoir struchtúrtha ar líne san uirlis ‘EU Survey’ [‘Suirbhé AE’] agus i gcomhréir le rialacha an Choimisiúin maidir le Rialáil Níos Fearr, comhairliúchán a foilsíodh ar an tairseach Cloisimis Uait! ar an 30 Márta 2021 agus a bhí ar oscailt go ceann 12 sheachtain. Chuimsigh sé raon feidhme, cineál agus dearadh na roghanna beartais féideartha, bunaithe ar cheisteanna ilroghnacha agus ar cheisteanna oscailte. Dála an Treochláir, bhí sé oscailte do chách. Fuarthas 535 fhreagra. Comhlachais ghnó agus cuideachtaí ba ea formhór na rannpháirtithe (52 %), agus ba shaoránaigh den Aontas an chéad scair eile ba mhó (15 %), agus ina dhiaidh sin eagraíochtaí neamhrialtasacha (12 %) agus údaráis phoiblí áitiúla agus náisiúnta (7 %). –Eagraíodh cúig cheardlann thiomnaithe, spriocdhírithe idir an 31 Márta 2021 agus an 3 Meitheamh 2021. Eagraíodh na himeachtaí sin de réir téamaí chun aghaidh a thabhairt ar réimsí sonracha le haghaidh roghanna beartais, maidir le ‘Fís a shocrú maidir le foirgnimh agus maidir le stoc foirgneamh dícharbónaithe’, ‘Íoschaighdeáin feidhmíochta fuinnimh le haghaidh foirgnimh atá ann’, ‘Uirlisí faisnéise foirgneamh a neartú (le fócas ar dheimhnithe feidhmíochta fuinnimh)’, ‘An t-aistriú glas agus digiteach a chothú’ agus ‘Maoiniú inrochtana agus inacmhainne – an bhochtaineacht fuinnimh’. Ar an meán, ghlac níos mó ná 200 rannpháirtí páirt i ngach ceardlann. –Rinneadh breis engagement leis na páirtithe leasmhara ar bhonn ad hoc. Chuir an Coimisiún na toscaireachtaí náisiúnta agus riaracháin ar an eolas freisin agus bhailigh sé a dtuairimí ag cruinnithe de chuid na Meithle um Fhuinneamh, an Choiste um Fheidhmíocht Fuinnimh Foirgneamh agus ag na cruinnithe iomlánach um an nGníomhaíocht Chomhbheartaithe. 3.1. Achoimre ar thuairimí na bpáirtithe leasmhara

Chuir formhór mór na bhfreagróirí sa chomhairliúchán poiblí in iúl go bhfuil siad i bhfách le híoschaighdeáin feidhmíochta fuinnimh (bhí 75 % de na freagróirí ina bhfabhar). Chuir 61 % de na rannpháirtithe in iúl gur cheart forálacha na Treorach maidir le FFF maidir leis na Straitéisí Athchóiriúcháin Fadtéarmacha a mhodhnú agus thacaigh 89 % leis an rogha faoina neartófaí an faireachán ar chuspóirí arna sainaithint ag na Ballstáit ina Straitéisí Athchóiriúcháin Fadtéarmacha. Bhí 84 % i bhfabhar foirgnimh saor ó astaíochtaí a shainiú sa Treoir maidir le FFF. Bhí 73 % de na freagróirí den tuairim go bhféadfadh an Treoir maidir le FFF rannchuidiú raon níos leithne sonraí feidhmíochta fuinnimh a bhaineann le foirgnimh a chur ar fáil agus a dhéanamh inrochtana. Is gá na deimhnithe feidhmíochta fuinnimh a thabhairt cothrom le dáta agus is gá an cháilíocht a fheabhsú, dar le tromlach soiléir (65 %) agus, bhí tromlach is láidre arís (76 %) i bhfabhar comhchuibhiú a dhéanamh ar an deimhnithe feidhmíochta fuinnimh. Bhí os cionn dhá thrian de na freagróirí (68 %) i bhfabhar bearta a chur sa Treoir maidir le FFF i dtaca le tuairisciú a dhéanamh faoi astaíochtaí carbóin ar feadh na saolré iomláine (monarú agus foirgniú, úsáid agus deireadh ré). Maidir leis an leictrea-shoghluaisteacht, chuir na freagróirí in iúl, ar an mórgóir, go dtacóidís le neartú na gceanglas. Bhí os cionn trí cheathrú (77 %) i bhfabhar nasc a chruthú idir tacaíocht mhaoinithe d’athchóiriú agus doimhneacht an athchóirithe agus bhí 68 % den tuairim gur thairbheach an rud sainmhíniú dlíthiúil a thabhairt ar ‘athchóiriú domhain’. Mar phointe deiridh, maidir le maoiniú, ba é an dearcadh ginearálta a cuireadh in iúl – sna ceardlanna, freisin – gur cheart rochtain níos fearr a bheith ar mhaoiniú, trí bhíthin cumasc de dheontais dhíreacha, dreasachtaí cánach, morgáistí éifeachtúlachta fuinnimh agus cineálacha eile sásraí dreasachta, agus gur cheart forálacha maidir le rochtain ar ionaid ilfhreastail a bheith ag gabháil leis. Tacaíocht airgeadais spriocdhírithe a thabhairt do theaghlaigh ísealioncaim agus meánioncaim, aithníodh gurb é sin an beart beartais is tábhachtaí chun aghaidh a thabhairt ar an mbochtaineacht fuinnimh. Sna ceardlanna beartais, bhíothas ar aon tuairim leis an gcomhairliúchán poiblí maidir leis an treo foriomlán agus fuarthas léargais bhreise úsáideacha sna ceardlanna sin. •Bailiú agus úsáid saineolais Cuireann an togra breis ar a ndearnadh le meastóireacht 2016 agus ar na sonraí agus ar an taithí a fuarthas ó chur chun feidhme na Treorach maidir le FFF. Thug an tAirmheán Comhpháirteach Taighde tacaíocht maidir le hanailís agus measúnú a dhéanamh ar chomhlíonadh agus ar chleachtais náisiúnta. Trí Thionscnamh Comhbheartaithe na Treorach maidir le FFF, cuireadh ar fáil anailís ar an taithí a fuarthas ar an leibhéal náisiúnta agus an Treoir maidir le FFF á cur chun feidhme. Ina theannta sin, braitheann an Coimisiún ar an gcorpas taighde eimpírigh phiarmheasúnaithe, corpas atá ag dul i méid, agus baineann sé leas as roinnt conarthaí tacaíochta, conarthaí a cuireadh i gcrích le déanaí nó atá fós ag dul ar aghaidh. Tugadh tacaíocht, trí bhíthin conradh sonrach um thacaíocht theicniúil, don mheasúnú cainníochtúil agus cáilíochtúil ar thionchair agus ar chostais riaracháin agus don anailís ar an ionchur ó pháirtithe leasmhara. An anailís a rinneadh laistigh den chonradh sin, rinneadh í trí úsáid a bhaint as sraith d’uirlisí samhaltaithe lenar léiríodh an stoc foirgneamh agus na tionchair leathana maicreacnamaíocha agus sóisialta. Na príomhstaitisticí agus na príomhshonraí a úsáideadh, agus a úsáideadh freisin mar inneachar an tacair sonraí is bunús leis na samhlacha a úsáideadh, tagraíonn siad do tháscairí na Faireachlainne um Stoc Foirgneamh agus do tháscairí EUROSTAT. Rinneadh measúnú freisin ar na torthaí ó roinnt tionscadal taighde agus nuálaíochta atá ar siúl faoi láthair agus a maoiníodh faoin gclár Fís 2020 agus cuireadh na torthaí sin ar fáil mar ionchur le haghaidh na hanailíse. Baintear tairbhe sa togra seo freisin as an bhfianaise a bailíodh sa mheasúnú tionchair a rinneadh ar an bPlean um Sprioc Aeráide 2030, agus as fianaise ábhartha a tiomsaíodh i dtionscnaimh eile faoin gComhaontú Glas. Amhail tograí eile sa phacáiste beartais ‘Oiriúnach do 55’, cuirtear san áireamh, sa bhunlíne le haghaidh an mheasúnaithe, an Cás Tagartha AE nuashonraithe, arb é atá ann réamh-mheastachán ar éabhlóidiú chórais fuinnimh an AE agus na gcóras náisiúnta fuinnimh agus na n-astaíochtaí gás ceaptha teasa faoin gcreat beartais atá ann faoi láthair, agus ina gcuirtear san áireamh na tionchair ó COVID-19. •Measúnú tionchair Dearbhaíodh san anailís sa mheasúnú tionchair nach leor creat na Treorach maidir le FFF chun cuspóirí aeráide 2030 a bhaint amach. Go háirithe, níl aon bheart sonrach i bhfeidhm chun aghaidh a thabhairt ar bhacainní neamheacnamaíocha a chuireann srian ar athchóiriú fuinnimh foirgneamh. Cuireadh an dréachtmheasúnú tionchair faoi bhráid Bhord um Ghrinnscrúdú Rialála an Choimisiún, faoi dhó. Tar éis tuairim dhiúltach a thabhairt an chéad uair, d’eisigh an Bord an dara tuairim dhiúltach, tuairim chríochnaitheach, inar leagadh béim ar an ngá atá le treoir pholaitiúil maidir le cé acu a d’fhéadfaí dul ar aghaidh leis an togra le haghaidh athbhreithniú ar an Treoir maidir le FFF, nó nach bhféadfaí, agus i gcás inarb ábhartha, treoir maidir leis na coinníollacha faoina bhféadfaí dul ar aghaidh leis. Mhínigh an Bord gur chloígh sé lena thuairim dhiúltach ós rud é (1) nár sainaithníodh go soiléir sa dréacht-mheasúnú tionchair an bhearna bhreise a bheadh le líonadh leis an athbhreithniú ar an Treoir maidir le FFF i bhfianaise an chuid eile de na tograí ‘Oiriúnach do 55’; (2) nár taispeánadh ar bhealach a rachadh i gcion air, go bhfuil gá le bearta comhchuibhithe ar leibhéal an Aontais i bhfianaise ilchineálacht na hearnála foirgníochta sna Ballstáit; agus (3) nár soiléiríodh go leormhaith an chúis ar roghnaíodh na comhpháirteanna aonair a cuireadh sa phacáiste roghanna beartais a roghnaíodh mar rogha thosaíochta. De bhíthin modhanna oibre an Choimisiúin Eorpaigh, tugtar de chumhacht don Leas-Uachtarán um Chaidreamh Idirinstitiúideach agus um Fhadbhreathnaitheacht a fhormheas go leanfar de thionscnamh a bhí faoi réir an dara tuairim dhiúltach ón mBord um Ghrinnscrúdú Rialála. Mar gheall ar an tábhacht pholaitiúil a bhaineann leis an tionscnamh seo, mar gheall ar a ról laistigh de phacáiste ‘Oiriúnach do 55’ mhí Iúil 2021, mar gheall ar an bpráinn a bhaineann le gníomhaíocht i réimse an athchóirithe foirgneamh agus toisc go bhféadfaí freastal go sásúil sa togra dlí oiriúnaithe ar an ngá atá le treoir bheartais, gá a chuir an Bord um Ghrinnscrúdú Rialála in iúl, mheas an Coimisiún mar gheall air sin uile, agus freisin i bhfianaise an chomhaontaithe ón Leas-Uachtarán um Chaidreamh Idirinstitiúideach agus um Fhadbhreathnaitheacht, gur thráthúil leanúint ar aghaidh leis an athbhreithniú ar an Treoir maidir le FFF. I dtaca le fionnachtana an Bhoird maidir leis an easpa soiléireachta faoi ról na Treorach maidir le FFF laistigh den phacáiste ‘Oiriúnach do 55’, measann an Coimisiún gur léiriú iad na fionnachtana sin ar mheas an Bhoird ar cháilíocht an dréachtmheasúnaithe tionchair seachas léiriú imní bunúsaí faoin mheascán beartais foriomlán an phacáiste ‘Oiriúnach do 55’. Is tábhachtach a aibhsiú freisin gurb é atá i dtuairimí an Bhoird um Ghrinnscrúdú Rialála measúnú ar cháilíocht an dréacht-mheasúnaithe tionchair seachas measúnú ar na tograí reachtacha gaolmhara. Míníodh, sna ranna roimhe seo den mheabhrán míniúcháin seo, an t-idirghníomhú idir bearta rialála, sásraí praghsála agus spriocanna. An t-athbhreithniú atá beartaithe ar an Treoir maidir le FFF, leagtar é sin amach ar an gcaoi chéanna inar leagadh amach gach togra eile den phacáiste ‘Oiriúnach do 55’, tograí a raibh mar thaca leo measúnuithe tionchair aonair a ndearna an Bord fionnachtana dearfacha maidir leo. Bhreathnaigh an Coimisiún go cúramach tuairim an Bhoird nár cuireadh i láthair, sa dréacht-tuarascáil ar an measúnú tionchair, fianaise sách láidir mar thaca leis an tsraith beart beartais ar féachadh orthu mar an rogha thosaíochta, go háirithe maidir leis an méid comhchuibhithe AE a bheartaítear mar chuid díobh. I bhfianaise an mhéid sin, chlaon an Coimisiún ón rogha a luaitear sa dréacht-mheasúnú tionchair chun rud eile a thabhairt isteach, eadhon na híoschaighdeáin feidhmíochta fuinnimh (ÍCFF) maidir le cineálacha áirithe foirgneamh a dhianú ar bhealach céimneach agus faoi cheangal ama, sin agus oibleagáid a chur ar na Ballstáit ÍCFFanna náisiúnta a thabhairt isteach maidir le gach cineál eile foirgneamh. Anois, tá sé beartaithe na híoschaighdeáin náisiúnta feidhmíochta fuinnimh a chur ar bhonn deonach, agus cuirtear difríochtaí sna stoic náisiúnta foirgneamh san áireamh trí bhreis solúbthachta a thabhairt do na Ballstáit maidir le tarraingt suas a bpleananna chun an sprioc maidir le stoc foirgneamh atá saor ó astaíochtaí a bhaint amach faoi 2050. Mar sin féin, coinníodh na híoschaighdeáin feidhmíochta fuinnimh ar leibhéal an Aontais i gcás na bhfoirgneamh is fíormheasa feidhmíocht chun a áirithiú go ndéanfar iarracht tosaigh leordhóthanach maidir leis na foirgnimh sin uile, na foirgnimh arb orthu is mó atá tairbhí le baint amach idir ghnóthachain mhóra éifeachtúlachta fuinnimh, laghduithe móra ar astaíochtaí gás ceaptha teasa agus chomhthairbhí móra sochaíocha. Fágtar de shaoirse ag na Ballstáit na hamlínte sonracha a leagan síos le go mbainfidh na foirgnimh sin aicmí feidhmíochta fuinnimh níos airde amach faoi 2040 agus 2050. I gcás ina mbunóidh na Ballstáit ÍCFFanna náisiúnta, ba cheart iad a dhearadh i bhfianaise an treochláir náisiúnta agus na spriocanna náisiúnta le haghaidh 2030, 2040 agus 2050 a bhunóidh na Ballstáit mar chuid dá bpleananna náisiúnta athchóirithe foirgneamh chun an cuspóir foriomlán dícharbónúcháin a bhaint amach faoi 2050. Rud atá thar a bheith tábhachtach, na foirgnimh is fíormheasa feidhmíocht, foirgnimh a chumhdaítear faoi na híoschaighdeáin feidhmíochta fuinnimh ar leibhéal an Aontais, is iad sin freisin na foirgnimh a dteastaíonn iarrachtaí athchóirithe níos doimhne ina leith agus ar dhócha nach leor na dreasachtaí a thagann as praghsanna carbóin, i bhfianaise chliseadh forleatach an mhargaidh a dhéanann difear don fho-earnáil sin ar fud na mBallstát uile. Rud tábhachtach, ós rud é gur i gcuid an chónaithe de na foirgnimh sin a bhíonn cónaí ar an teaghlaigh is leochailí, meastar go bhfuil an beart atá beartaithe (agus an creat airgeadais tacaíochta a ghabhann leis) ríthábhachtach i dtaca le haistriú aeráide nach bhfágfaidh aon duine ar lár. Ina theannta sin, leis an togra, is faide na hamlínte a thugtar i gcás foirgnimh chónaithe chun na híoschaighdeáin feidhmíochta fuinnimh ar leibhéal an Aontais a chéimniú isteach agus a chomhlíonadh, i gcomparáid leis na hamlínte i gcás foirgnimh ar le comhlachtaí poiblí iad agus foirgnimh neamhchónaithe eile. Chomh maith leis an méid thuas, rinneadh modhnú ar an togra freisin ionas go mbeadh roghnachas ann maidir le líon suntasach eilimintí sna Deimhnithe Feidhmíochta Fuinnimh. I gcomparáid leis an rogha thosaíochta sa dréacht-mheasúnú tionchair, rogha a d’fhág gur ghabh éigeantas le formhór na mbeart, tugtar breis solúbthachta do na Ballstáit sa togra mar atá anois. Tugadh tús áite do na sásraí atá ann cheana, seachas ceanglais nua a leagan síos, agus rinneadh sin go háirithe trí na ceanglais a laghdú maidir le Pleananna Náisiúnta Athchóirithe Foirgneamh agus trí iad a chomhtháthú go hiomlán leis na Pleananna Náisiúnta Fuinnimh agus Aeráide. An togra a d’eascair as sin, fágann sé go bhfuil lamháil mhór solúbthachta ag na Ballstáit chun a gcuid beartas rialála agus maoinithe foirgneamh a chur in oiriúint do chúinsí náisiúnta agus áitiúla d’fhonn cuspóir coiteann foriomlán a bhaint amach. Ní lú a rannchuidíonn an t-athbhreithniú ar an Treoir maidir le FFF leis an bpacáiste foriomlán ‘Oiriúnach do 55’ ach, i dtaca leis an bpríomhfhreagracht maidir lena chur i gcrích, is mó den phríomhfhreagracht sin a thiteann ar na Ballstáit ná a bhí beartaithe a leagan orthu i dtús báire, agus urraim chuí á tabhairt do phrionsabal na coimhdeachta. Iarrtar ar na Ballstáit Pleananna Náisiúnta Athchóirithe Foirgneamh cuí-uaillmhianacha a cheapadh agus a chur chun feidhme agus aird chuí á tabhairt acu, lena linn sin, ar a gcuid spriocanna faoin Rialachán maidir le Comhroinnt Díchill agus ar an uasteorainn atá beartaithe ar astú ó úsáid breoslaí téimh in earnáil na bhfoirgneamh. Déanfaidh an Coimisiún measúnú ar na Pleananna Náisiúnta Athchóirithe Foirgneamh i bhfianaise an mhéid sin. Déantar tagairt shonrach, sa chlásal athbhreithniúcháin, don mheasúnú arna dhéanamh ag an gCoimisiún i dtaca le cé acu a bhainfear amach, le bearta an Aontais a bhaineann le foirgnimh, lena n-áirítear praghsáil carbóin, feabhsuithe a bheidh leordhóthanach chun lánstoc foirgneamh lán-dícharbónaithe, le hastaíocht nialasach, a bheith ann faoi 2050, nó a bheidh gá le bearta ceangailteacha breise a thabhairt isteach ar leibhéal an Aontais – íoschaighdeáin neartaithe uile-AE maidir le feidhmíocht fuinnimh, mar shampla – faoi dheireadh 2027, ar a dhéanaí. Tá tuairimí níos sonraí faoi fhionnachtana an Bhoird in Iarscríbhinn I a ghabhann leis an measúnú tionchair a ghabhann leis an togra seo. Sa mheasúnú tionchair, déantar anailís ar an bhfadhb agus sainaithnítear ann bearta féideartha chun rátaí athchóiriúcháin agus doimhneacht an athchóirithe a mhéadú, chun go bhféadfar foirgnimh nua agus foirgnimh atá ann cheana a dhícharbónú agus chun dlús a chur leis an nua-aoisiú ar fhoirgneamh, rud is féidir a dhéanamh a bhuí leis an digitiú. Déanann sé iad a phacáistiú laistigh de cheithre phríomhrogha, agus iad eagraithe de réir an mhéadaithe chéimnigh ar an leibhéal uaillmhéine: uaillmhian íseal, measartha, ard agus an-ard. Aithnítear Rogha 3 mar an rogha thosaíochta. I bhfianaise fhionnachtana an Bhoird um Ghrinnscrúdú Rialála maidir leis an rogha thosaíochta sin, rinneadh athbhreithniú ar an togra le haghaidh Treoir maidir le FFF agus tá sé bunaithe anois ar mheascán de rogha 2 (le huaillmhian measartha) i gcás foirgnimh atá ann cheana agus rogha 3 (le huaillmhian ard) i gcás uirlisí faisnéise agus foirgnimh nua.

•Oiriúnacht rialála agus simpliú Ba phríomhchuspóir don athbhreithniú a rinneadh in 2018 ar an Treoir maidir le FFF an t-ualach riaracháin a laghdú. Measadh, maidir le bearta na rogha beartais tosaíochta, go ndéanfaidís, ar an mórgóir, an t-ualach riaracháin a laghdú beagnach EUR 100 milliún in aghaidh na bliana.. Is é príomhchuspóir an athbhreithnithe seo, in éineacht leis na gnéithe a bhaineann le foirgníocht de na tograí eile sa phacáiste ‘Oiriúnach do 55’, ná earnáil na foirgníochta a ailíniú le huaillmhianta feabhsaithe an Aontais i leith na haeráide. Chun an éifeachtacht a áirithiú, tá gá le ceanglais nua, nuashonraithe. Beidh tionchar ag na ceanglais sin, den chuid is mó, ar údaráis riaracháin ar an leibhéal náisiúnta agus ar an leibhéal áitiúil sna Ballstáit agus, ar dhóigh níos lú, ar úinéirí foirgneamh, agus beidh na ceanglais sin ag brath den chuid is mó ar nósanna imeachta agus ar struchtúir atá ann cheana. Tá an leibhéal ceart uaillmhéine acu – ar thaobh amháin is é a n-uaillmhian ár spriocanna de réir an Chomhaontaithe Ghlais a bhaint amach agus ar thaobh eile is é a n-uaillmhian an t-am a thabhairt do thomhaltóirí gnó agus do thomhaltóirí deiridh iad féin a chur in oiriúint. Mar a léirítear sa mheasúnú tionchair, a bhuí le digitiú na nDeimhnithe Feidhmíochta Fuinnimh agus leis na forálacha nua maidir le malartú sonraí agus bunachair sonraí, tiocfaidh laghdú mar sin féin ar na costais riaracháin agus chomhlíontachta agus beidh níos mó éascaíochta ag baint leis na nósanna imeachta riaracháin a bhaineann le athchóiriú foirgneamh. •Cearta bunúsacha Tá an togra i gcomhréir le hAirteagal 37 den Chairt um Chearta Bunúsacha an Aontais Eorpaigh, lena bhforáiltear nach mór ardleibhéal cosanta don chomhshaol agus feabhsú cháilíocht an chomhshaoil a chomhtháthú i mbeartais an Aontais Eorpaigh agus an méid sin a áirithiú i gcomhréir le prionsabal na forbartha inbhuanaithe. Dearadh é ar bhealach a urramaíonn an ceart chun maoine a leagtar síos in Airteagal 17 den Chairt, agus cuireann sé breis le hAirteagal 34 den Chairt mar a ‘[n-]aithníonn agus [a n-]urramaíonn an tAontas an ceart chun cúnamh sóisialta agus tithíochta a fháil chun a áirithiú go bhfuil caighdeán maireachtála cuibhiúil ag na daoine sin go léir gan acmhainní leordhóthanacha, de réir na rialacha atá leagtha síos le dlí an Aontais agus le dlíthe agus cleachtais náisiúnta.’ 4. IMPLEACHTAÍ BUISÉADACHA Ní bheidh aon impleachtaí ann do bhuiséad an Aontais mar thoradh ar an togra seo. Leasaítear leis an togra Treoir atá ann cheana agus tá sé ag brath den chuid is mó ar struchtúir agus ar rialacha atá i bhfeidhm cheana féin. 5. EILIMINTÍ EILE •Pleananna cur chun feidhme, agus socruithe faireacháin, meastóireachta agus tuairiscithe Nuair a bheidh an Treoir Athmhúnlaithe glactha ag na comhreachtóirí, déanfaidh an Coimisiún na gníomhaíochtaí seo a leanas chun trasuí na Treorach a éascú: –Tábla comhghaoil a dhréachtú a fheidhmeoidh mar sheicliosta trasuímh do na Ballstáit agus don Choimisiún araon; –Cruinnithe a eagrú le saineolaithe na mBallstát a bhfuil sé de chúram orthu na codanna éagsúla den Treoir a thrasuí chun plé a dhéanamh ar an gcaoi lena dtrasuí agus chun pointí amhrais a réiteach, i gcomhthéacs na Gníomhaíocht Comhbheartaithe i dtaca leis an Treoir maidir le FFF (GC-TFFF) nó i bhformáid coiste; –Beidh sé ar fáil le haghaidh cruinnithe déthaobhacha agus glaonna leis na Ballstáit i gcás ceist shonrach maidir le trasuí na Treorach; –Tar éis spriocdháta an trasuí, déanfaidh an Coimisiún measúnú cuimsitheach ar cé acu atá nó nach bhfuil an Treoir trasuite go hiomlán agus i gceart ag na Ballstáit. Comhlánaíonn an togra an Rialachán maidir le Rialachas, lena n-áirithítear go bhfuil córas pleanála, tuairiscithe agus faireacháin atá trédhearcach agus iontaofa i bhfeidhm, bunaithe ar na Pleananna Náisiúnta Fuinnimh agus Aeráide agus ar na tuarascálacha dul chun cinn cuíchóirithe ó na Ballstáit. Ó 2023 ar aghaidh, ní mór do na Ballstáit tuairisc a thabhairt gach re bliain ar an dul chun cinn a bheidh déanta i gcur chun feidhme na bpleananna agus ina theannta sin, faoin 30 Meitheamh 2023, ní mór dóibh an Coimisiún a chur ar an eolas maidir lena ndréacht-nuashonruithe ar na pleananna, agus beidh na nuashonruithe deiridh le déanamh an 30 Meitheamh 2024. Cuirfear isteach na pleananna athchóirithe foirgneamh i gcomhthráth le timthriallta na bpleananna náisiúnta fuinnimh agus aeráide, ach amháin i gcás an chéad phlean athchóirithe foirgneamh. •Doiciméid mhíniúcháin (i gcás treoracha) Foráiltear le hAirteagal 32(1) go gcuirfidh na Ballstáit a mbearta trasuite in iúl mar aon le tábla comhghaoil. Tá sé sin i gcomhréir leis an rialú a thug Cúirt Bhreithiúnais na hEorpa (cás C-543/17), rialú a dtagann dá bhun nach mór do na Ballstáit faisnéis atá soiléir agus beacht go leor a chur leis na fógraí a thugann siad faoi bhearta náisiúnta trasuite, faisnéis lena sonraítear na forálacha sin den dlí náisiúnta lena dtrasuitear na forálacha éagsúla ar leith de threoir. Ní mór é sin a dhéanamh i gcás gach oibleagáide, ní hamháin ag ‘leibhéal na n-airteagal’. Na Ballstáit a chomhlíonfadh an oibleagáid sin, ní bheadh orthu, i bprionsabal, doiciméid mhíniúcháin maidir leis an trasuí a chur chuig an gCoimisiún. •Míniúchán mionsonraithe ar fhorálacha sonracha an togra

Leasaítear Treoir 2010/31/AE mar a leanas chun forálacha maidir le foirgnimh nua agus le foirgnimh atá ann cheana, agus maidir le huirlisí faisnéise, a ailíniú leis an gComhaontú Glas don Eoraip, chun a bhfuil inti a thabhairt cothrom le dáta i bhfianaise an dul chun cinn theicniúil agus chun an bealach a bhfuil sí curtha ar bun a shimpliú agus chun sásraí airgeadais agus forfheidhmithe athneartaithe a áirithiú: –Leasaítear an t-ábhar chun a chur i bhfios go láidir go leagtar amach, sa togra le haghaidh Treoir athmhúnlaithe maidir le FFF, an fhís maidir le stoc foirgneamh saor ó astaíochtaí a bhaint amach faoi 2050 agus chun méadracht charbóin nua chomhlántach a chur san áireamh lena n-atreoraítear na roghanna ionsar ar réitigh dícharbónúcháin. Cé gurb é is fócas don togra na hastaíochtaí gás ceaptha teasa ó oibríocht na bhfoirgneamh a laghdú, tugtar na chéad chéimeanna chun aghaidh a thabhairt ar an astú carbóin thar shaolré iomlán na bhfoirgneamh. –Tugtar isteach in Airteagal 2 sainmhíniú nua ar ‘foirgneamh astaíochta nialasaí’: Foirgneamh a bhfuil feidhmíocht fuinnimh an-ard aige i gcomhréir leis an bprionsabal go dtugtar tosaíocht don éifeachtúlacht fuinnimh, agus arb ó fhoinsí in-athnuaite ar leibhéal an fhoirgnimh nó ar leibhéal an cheantair nó an chomhphobail, i gcás ina bhfuil sé indéanta go teicniúil (go háirithe ó fhuinneamh a ghintear ar an láthair, ó chomhphobal fuinnimh in-athnuaite nó ó fhuinneamh in-athnuaite nó ó dhramhtheas ó chóras téimh agus fuaraithe ceantair) a fhaightear an méid an-íseal fuinnimh a úsáideann sé fós. Is é an foirgneamh astaíochta nialasaí an caighdeán nua le haghaidh foirgnimh nua, agus is é an leibhéal é atá le baint amach trí athchóiriú domhain ó 2030 ar aghaidh agus an fhís maidir le caighdeán an stoic foirgneamh in 2050. Soiléirítear in Airteagal 2 freisin an sainmhíniú ar ‘foirgneamh fuinnimh gharnialasaigh’, an caighdeán a bheidh i bhfeidhm le haghaidh foirgnimh nua go dtiocfaidh an caighdeán nua ‘foirgneamh astaíochta nialasaí’ i bhfeidhm, agus is é an caighdeán é atá le baint amach le hathchóiriú domhain go dtí 2030. De réir sainmhíniú nua ar ‘athchóiriú domhain’, sainítear é mar scothchaighdeán maidir le hathchóiriú foirgneamh, agus déantar ‘athchóiriú suntasach céimneach’ a shainiú chun a chur i gcrích a éascú. Tugtar isteach le hAirteagal 2 sainmhíniú ar ‘caighdeáin punainne morgáiste’, mar shásra lena dtugtar dreasacht d’iasachtóirí morgáiste feidhmíocht fuinnimh a bpunann foirgneamh a fheabhsú, agus lena dtugtar spreagadh do chliaint ionchasacha a gcuid réadmhaoine a dhéanamh níos feidhmiúla ó thaobh fuinnimh de. –Déantar airteagal níos oibríochtúla d’Airteagal 3 maidir le pleananna náisiúnta athchóirithe foirgneamh (pleananna ar a dtugtaí straitéisí athchóiriúcháin fadtéarmacha roimhe seo). Neartaítear an creat faireacháin trí mheasúnú a thabhairt isteach ar dhréachtphleananna náisiúnta athchóirithe foirgneamh, measúnú a dhéanfaidh an Coimisiún, trí mholtaí a eisiúint mar chuid de phróiseas na bpleananna náisiúnta fuinnimh agus aeráide. Chun cur i láthair na faisnéise agus an measúnú a dhéanann an Coimisiún uirthi a éascú agus chun feabhas a chur ar inchomparáideacht pleananna náisiúnta, soláthraítear teimpléad coiteann in Iarscríbhinn II ina bhfuil eilimintí éigeantacha agus deonacha. Ar na heilimintí éigeantacha nach mór tuairisc a thabhairt maidir leo, tá cineálacha cur chuige ceantair agus comharsanachta, lena n-áirítear ról na bpobal fuinnimh in-athnuaite agus na bpobal fuinnimh saoránach. Cuirfear na pleananna athchóirithe foirgneamh isteach mar chuid de na pleananna náisiúnta fuinnimh agus aeráide agus de na na nuashonruithe a dhéanfar orthu sin; ar bhonn eisceachtúil, tá an chéad dréachtphlean le cur isteach faoin 30 Meitheamh 2024 ionas go gcuirfear san áireamh an t-am a theastaíonn chun an Treoir athbhreithnithe maidir le FFF a ghlacadh agus a thabhairt i bhfeidhm. An dul chun cinn maidir leis na spriocanna náisiúnta a bhaint amach agus rannchuidiú na bpleananna athchóirithe foirgnimh le spriocanna náisiúnta agus le spriocanna an Aontais, tabharfar tuairisc orthu sin mar chuid den tuairisciú débhliantúil faoin Rialachán maidir le Rialachas. –Déantar Airteagal 4 (sean-Airteagal 3) maidir leis an modheolaíocht chun feidhmíocht fuinnimh foirgneamh a ríomh a thabhairt cothrom le dáta, i gcomhar le hIarscríbhinn I, chun soiléiriú a dhéanamh ar an úsáid a d’fhéadfaí a bhaint as an tomhaltas fuinnimh méadraithe chun an fheidhmíocht fuinnimh a ríomh, agus chun cruinneas an tomhaltais fuinnimh arna ríomh a fhíorú. I dtaca le fuinneamh ó fhoinsí in-athnuaite a úsáid ar an láthair – é a úsáid le haghaidh pointí athluchtúcháin, mar shampla – sonraítear san airteagal conas a thabharfar cuntas ar an úsáid sin agus sonraítear ann freisin conas a thabharfar cuntas ar fhuinneamh a sholáthraítear ó phobail fuinnimh. –Déantar Airteagal 5 (sean-Airteagal 4) maidir le híoscheanglais feidhmíochta fuinnimh a shocrú a leasú chun an díolúine iomlán a d’fhéadfadh a bheith ag foirgnimh faoi chosaint roimhe seo a oiriúnú don dul chun cinn teicniúil, rud a fhágann gur féidir feidhmíocht fuinnimh na bhfoirgneamh sin a fheabhsú gan a gcarachtar teicniúil ná a gcuma a athrú. –Airteagal 6 (sean-Airteagal 5) maidir le ríomh na leibhéal optamach costais, déantar an t-airteagal sin a ailíniú leis an gComhaontú Glas, agus leis sin sonraítear go ndéanfar na costais a bhaineann le lamháltais gáis ceaptha teasa, agus na seachtrachtaí comhshaoil agus sláinte a bhaineann le húsáid fuinnimh, a chur san áireamh agus na costais is ísle á gcinneadh. Déanfaidh an Coimisiún an mhodheolaíocht chost-optamach a athbhreithniú faoin 30 Meitheamh 2026. –In Airteagal 7 tugtar le chéile na forálacha uile maidir le foirgnimh nua: (a)Sonraítear ann nach mór, ó 2030 ar aghaidh, foirgnimh nua a bheith ina bhfoirgnimh astaíochta nialasaí; ó 2027 ar aghaidh, foirgnimh phoiblí nua a bheith ina bhfoirgnimh astaíochta nialasaí. Leagtar síos in Iarscríbhinn III na ceanglais shonracha maidir le foirgnimh astaíochta nialasaí; (b)Ó 2030 ar aghaidh, ní mór an Acmhainneacht Téite Domhanda thar shaolré foirgnimh a ríomh i gcás foirgnimh nua i gcomhréir leis an gcreat Leibhéal/Leibhéil, ionas go mbeidh an fhaisnéis ar fáil maidir le hastaíochtaí thar shaolré iomlán na foirgníochta nua. Na hastaíochtaí thar shaolré iomlán foirgnimh, is rud é sin atá ábhartha go háirithe maidir le foirgnimh mhóra, agus sin an fáth a dtugtar feidhm chomh luath sin – ó 2027 ar aghaidh – don oibleagáid iad a ríomh maidir le foirgnimh mhóra (le hachar urláir úsáideach is mó ná 2000 méadar cearnach). (c)I gcás foirgnimh nua, tabharfaidh na Ballstáit aghaidh ar ghnéithe tábhachtacha is leithne ná an fheidhmíocht fuinnimh, eadhon dálaí sláintiúla aeráide laistigh, an t-oiriúnú don athrú aeráide, sábháilteacht ó dhóiteán, rioscaí a bhaineann le gníomhaíocht sheismeach agus an inrochtaineacht do dhaoine faoi mhíchumas. Díreoidh siad freisin ar an asbhaint carbóin a bhaineann le stóráil carbóin i bhfoirgnimh nó ar fhoirgnimh. –Le hAirteagail 8 go 10 agus Airteagal 15 maidir le foirgnimh atá ann cheana agus maidir le tacaíocht airgeadais, tugtar le chéile an méid seo a leanas: (d)Na forálacha reatha maidir le hathchóiriú mór, lena dtugtar deis íoscheanglais feidhmíochta fuinnimh a chur i bhfeidhm ar an láthair (chun íosdoimhneacht athchóiriúcháin a áirithiú), agus lena dtugtar deis freisin chun aghaidh a thabhairt ar fheabhsuithe struchtúracha, ar an oiriúnú don athrú aeráide, ar asbhaint substaintí guaiseacha lena n-áirítear aispeist, agus ar an inrochtaineacht do dhaoine faoi mhíchumas, comhlánaítear iad le híoschaighdeáin feidhmíochta fuinnimh ar leibhéal an Aontais (rud a bhíonn ina chúis le méadú ar na rátaí athchóiriúcháin) i gcás na bhfoirgneamh poiblí is measa feidhmíocht (i.e. foirgnimh agus aonaid i bhfoirgnimh atá faoi úinéireacht comhlachtaí poiblí) agus foirgneamh neamhchónaithe. Ceanglaítear leo go ndéanfar, i gcás foirgnimh d’aicme G (aicme G de réir an deimhnithe feidhmíochta fuinnimh (DFF)), na foirgnimh sin a athchóiriú agus feabhsú go dtí leibhéal aicme feidhmíochta fuinnimh F, ar a laghad, faoi 2027 ar a dhéanaí agus go dtí leibhéal aicme feidhmíochta fuinnimh E, ar a laghad, faoi 2030 ar a dhéanaí agus, i gcás na bhfoirgneamh is measa feidhmíocht, go dtí leibhéal aicme F, ar a laghad, faoi 2030 agus go dtí leibhéal aicme E, ar a laghad, faoi 2033. Leis an mbéim ar na haicmí is ísle feidhmíocht den stoc foirgneamh, áirithítear go ndíreofar na hiarrachtaí ar na foirgnimh is airde acmhainneacht ó thaobh an dícharbónaithe, ó thaobh maolú ar an mbochtaineacht fuinnimh agus ó thaobh tairbhí sóisialta agus eacnamaíocha is leithne. Chomh maith leis sin, mar chuid de na pleananna náisiúnta athchóirithe foirgneamh, bunóidh na Ballstáit amlínte sonracha chun aicmí feidhmíochta fuinnimh níos airde a bhaint amach (i gcás foirgnimh a thagann faoi raon feidhme Airteagal 9(1)) faoi 2040 agus faoi 2050, i gcomhréir leis an gconair a leagfaidh siad amach chun an stoc náisiúnta foirgneamh a chlaochlú ina fhoirgnimh astaíochta nialasaí. I dteannta na n-íoschaighdeán feidhmíochta fuinnimh i gcomhréir le hAirteagal 9(1), fágtar an rogha ag na Ballstáit íoschaighdeáin naisiúnta feidhmíochta fuinnimh a thabhairt isteach ina bpleananna athchóiriúcháin náisiúnta. Ní mór do na Ballstáit tacú le comhlíonadh na n-íoschaighdeán feidhmíochta fuinnimh le creat cumasúcháin lena n-áirítear tacaíocht mhaoiniúcháin, go háirithe tacaíocht dírithe ar theaghlaigh leochaileacha agus ar dhaoine leochaileacha a ndéanann an bhochtaineacht fuinnimh difear dóibh nó atá ag maireachtáil i dtithíocht shóisialta, maille le cúnamh teicniúil, agus sásraí faireacháin. Leis na forálacha atá beartaithe ceadaítear do na Ballstáit roinnt catagóirí foirgneamh a eisiamh ón oibleagáid íoschaighdeáin feidhmíochta fuinnimh a chomhlíonadh. (e)Pasanna athchóiriúcháin deonacha a thabhairt isteach chun úinéirí foirgnimh a threalmhú agus iad ag pleanáil athchóiriú céimneach ar a bhfoirgneamh. Beidh ar na Ballstáit scéim pasanna athchóiriúcháin a thabhairt isteach agus í sin bunaithe ar an gcreat comhchoiteann a bhfuil an Coimisiún lena fhorbairt faoi dheireadh 2024, chun rochtain a thabhairt dá saoránaigh ar úsáid na huirlise sin. (f)Forálacha níos láidre maidir le constaicí agus bacainní ar athchóiriú a bhaint, agus maidir le dreasachtaí airgeadais a shlógadh ina mbeadh ionaid ilfhreastail ar a mbeadh rochtain ag páirtithe leasmhara uile an éiceachórais foirgníochta, ionas go dtabharfar aghaidh ar na bacainní uile atá roimh athchóiriú foirgneamh, ní hamháin ar na costais, agus ionas go gcuirfidh na Ballstáit an oiliúint iomchuí chun cinn. Déantar dreasachtaí airgeadais níos airde agus bearta tacaíochta teicniúla a dhíriú ar thionscadail athchóiriúcháin dhomhain agus ar na tionscadail sin lena ndírítear ar líon mór foirgneamh agus a mbíonn coigilteas suntasach fuinnimh foriomlán mar thoradh orthu. Agus an cuspóir céanna á chur san áireamh, ós rud é go bhféadfadh coire a ceannaíodh i lár na 2020í, de bharr a shaolré caighdeánaí, a bheith fós in úsáid in 2050, níor cheart cead a bheith ag na Ballstáit fóirdheonú a dhéanamh ar choirí breosla iontaise ó 2027 ar aghaidh. (g)Chun imscaradh tapa na gcóras téimh astaíochta dírí nialasaí a spreagadh, agus chun a áirithiú nach sócmhainní tréigthe a bheidh amach anseo sna hinfheistíochtaí i nglúin nua de choirí breosla iontaise, níor cheart foirgnimh astaíochta nialasaí a bheith ag giniúint astaíochtaí carbóin ar an láthair agus féadfaidh na Ballstáit rogha a dhéanamh feidhm a bhaint as fachtóir fuinnimh phríomhúil le haghaidh leictreachais a bheadh ailínithe le meánluach an Aontais. (h)Mar phointe deiridh, ceanglaítear ar na Ballstáit a dtacaíocht airgeadais a dhíriú ar mhaolú na bochtaineachta fuinnimh agus ceanglaítear orthu tacú le tithíocht shóisialta, agus cosaint a thabhairt do na tionóntaí ar leibhéil dhíréireacha cíosa tar éis an athchóirithe. Mar thoradh ar thuairimí an Bhoird um Ghrinnscrúdú Rialála, an rogha a coinníodh, an rogha maidir leis na híoschaighdeáin feidhmíochta fuinnimh, níl sí ar aon dul go díreach le haon cheann de na ceithre rogha a ndéantar anailís orthu sa dréacht-mheasúnú tionchair a cuireadh faoi bhráid an Bhoird. Rinneadh an togra a leasú go cúramach i bhfianaise na coimhdeachta agus na comhréireachta, agus rinneadh sin ar bhealach a chuir san áireamh na difríochtaí ó thaobh an stoic foirgneamh ó Bhallstát go chéile agus ar bhealach a fhágfaidh solúbthacht ag na Ballstáit maidir leis an gcaoi a dtabharfaidh siad aghaidh ar a gcúinsí sonracha agus a mbainfidh siad amach na feabhsuithe is gá ar a stoc foirgneamh náisiúnta. Leis sin, dírítear, ar bhonn uile-AE, ar an gcion 15 % d’fhoirgnimh ar den chatagóir ‘na foirgnimh is measa feidhmíocht’ iad, atá sna stoic náisiúnta foirgneamh chomhfhreagracha, chun na coigiltí fuinnimh, an chostéifeachtúlacht agus na tionchair ar mhaolú na bochtaineachta fuinnimh a uasmhéadú chomh maith le comhthairbhí sóisialta agus eacnamaíocha níos cuimsithí a bhaineann le baint amach chuspóirí aeráide agus fuinnimh an Aontais. –Rinneadh athstruchtúrú ar an Airteagal 8 a bhí ann. Ní dhírítear in Airteagal 11 ach ar chórais theicniúla foirgníochta, agus tugtar isteach bunús dlí soiléir le toirmisc náisiúnta ar choirí breosla iontaise, rud a fhágann gur féidir leis na Ballstáit ceanglais a leagan síos maidir le gineadóirí teasa agus na ceanglais sin bunaithe ar astaíochtaí gás ceaptha teasa nó ar an gcineál breosla a úsáidtear. Measann roinnt Ballstát go bhfuil na bearta sin riachtanach chun stoc foirgneamh dícharbónaithe a bhaint amach agus chun cáilíocht an aeir agus an tsláinte a fheabhsú. Tugtar aghaidh san fhoráil seo ar an éiginnteacht dhlíthiúil atá ann faoi láthair maidir le cé acu atá nó nach bhfuil toirmisc den sórt sin ceadaithe faoi Airteagal 6(1) den Treoir maidir le hÉicidhearthóireacht agus faoi rialacha an tsaormhargaidh atá faoi na Conarthaí. Mar aitheantas ar an tábhacht atá le dea-cháilíocht an aeir faoi dhíon i dtaca lena áirithiú go mbeidh na foirgnimh sláintiúil, leagtar ceanglas maidir feistí tomhais agus rialaithe a shuiteáil i bhfoirgnimh nua agus, i gcás inar féidir sin, i bhfoirgnimh atá ann cheana a bhfuil athchóiriú mór á dhéanamh orthu, ar feistí iad lena ndéanfar monatóireacht agus rialú ar cháilíocht an aeir laistigh. –Airteagal 12 maidir le bonneagar le haghaidh na soghluaisteachta inbhuanaithe, ailínítear é leis an uaillmhian mhéadaithe i leith na haeráide, rud a neartaíonn na ceanglais reatha. Déantar gnáthchleachtas den réamhcháblú i gcás gach foirgnimh nua agus gach foirgnimh nua a bhfuil athchóiriú mór á dhéanamh orthu, agus cuirtear treise go háirithe le suiteáil pointí athluchtúcháin i bhfoirgnimh oifige nua agus athchóirithe. Ní mór na pointí athluchtúcháin a bheith in oiriúint don luchtú cliste agus cuirfidh na Ballstáit ceal i mbacainní ar shuiteáil pointí athluchtúcháin i bhfoirgnimh chónaithe, rud lena n-áiritheofar “ceart chun plocóidiú” i gcomhréir leis na forálacha ábhartha sa togra le haghaidh Rialachán maidir le Bonneagar Breoslaí Malartacha. Ina theannta sin, tugtar isteach foráil maidir le spásanna éigeantacha páirceála rothar i bhfoirgnimh nua agus i bhfoirgnimh a bhfuil athchóiriú mór á dhéanamh orthu, chun ceal a chur i mbacainní ar an rothaíocht agus mar ghné lárnach den tsoghluaisteacht inbhuanaithe, saor ó astaíochtaí.

–Treisíonn Airteagal 13 antáscaire ullmhachta cliste i gcás foirgnimh mhóra neamhchónaithe, ó 2026 ar aghaidh. Chun éascaíocht a dhéanamh d’fhorbairt seirbhísí nua a bhaineann le foirgnimh, áirithítear le hAirteagal 14 nua a bhaineann go sonrach le sonraí foirgníochta gur féidir le húinéir an fhoirgnimh, leis an tionónta agus leis an mbainisteoir nó le tríú páirtithe rochtain a bheith acu ar na sonraí i gcórais foirgneamh. Tá an Coimisiún le rialacha nua a leagan síos, trí bhíthin gníomh cur chun feidhme, maidir le hidir-inoibritheacht sonraí agus maidir le rochtain ar shonraí. –Le hAirteagal 16 go hAirteagal 19, cuirtear feabhas ar na forálacha atá ann cheana maidir le deimhnithe feidhmíochta fuinnimh, maidir lena n-eisiúint agus lena dtaispeáint, agus maidir leis na bunachair sonraí a bhaineann leo: (i)Chun inchomparáideacht a áirithiú ar fud an Aontais, ní mór, faoi 2025, gach deimhniú feidhmíochta fuinnimh a bheith bunaithe ar scála comhchuibhithe aicmí feidhmíochta fuinnimh agus ní mór iad a bheith i gcomhlíontacht leis an teimpléad a leagtar síos in Iarscríbhinn V. (j)Déanfar na haicmí feidhmíochta fuinnimh a athscálú d’fhonn an fhís choiteann a réaladh, eadhon an stoc foirgneamh a bheith saor ó astaíochtaí faoi 2050, agus na difríochtaí náisiúnta i stoic foirgneamh á gcur san áireamh ag an am céanna: Is san aicme is airde, in aicme A, atá an foirgneamh saor ó astaíochtaí, agus cuimsítear san aicme in ísle, in aicme G, an cion 15 % d’fhoirgnimh ar den chatagóir ‘na foirgnimh is measa feidhmíocht’ iad, atá sa stoc náisiúnta foirgneamh. Leis an athscálú sin, áiritheofar go ndeánfar iarrachtaí inchomparáide sna Ballstáit uile i ndáil le comhlíonadh na n-íoschaighdeán feidhmíochta fuinnimh uile-AE de bhun Airteagal 9. Níl aon athrú ar an táscaire ar ar a bhonn atá foirgnimh le rátáil (an tomhaltas fuinnimh phríomhúil in kWh/(m².y)), agus tá ag gabháil leis táscaire maidir le hastaíochtaí gás ceaptha teasa agus maidir le fuinneamh in-athnuaite. Coinnítear táscairí eile ar bhonn deonach, agus an tsaoirse ag na Ballstáit iad a roghnú, rud a chuireann ‘cur chuige bosca uirlisí’ ar fáil ionas gur féidir coigeartú a dhéanamh de réir na ndálaí náisiúnta. (k)Laghdaítear, go cúig bliana, tréimhse bhailíochta na ndeimhnithe feidhmíochta fuinnimh sna haicmí is ísle, in aicmí D go G, chun a áirithiú go mbeidh faisnéis iontu a bheidh cothrom le dáta agus a chabhróidh le saoránaigh a dtomhaltas a laghdú. Ní mór nósanna imeachta simplithe a bheith ar fáil le haghaidh nuashonrú na ndeimhnithe feidhmíochta fuinnimh i gcásanna simplí áirithe agus ní mór na deimhnithe feidhmíochta fuinnimh a eisiúint i bhformáid dhigiteach. Tugtar isteach bearta chun cur le hiontaofacht na ndeimhnithe a eiseofar (cuairt ar an láthair agus rialú cáilíochta). (l)I dtaca le feabhsú an stoic foirgneamh, is gá, mar réamhchoinníoll, cur leis an méid deimhnithe feidhmíochta fuinnimh atá ag cumhdach an stoic foirgneamh, ach ag an am céanna níor mhór do na Ballstáit a áirithiú go mbeidh na deimhnithe sin inacmhainne ó thaobh costais de. An oibleagáid deimhniú feidhmíochta fuinnimh a fháil le haghaidh foirgnimh, leathnaítear raon feidhme na hoibleagáide sin ionas go gcuimsítear foirgnimh a bhfuil athchóiriú mór á dhéanamh orthu, foirgnimh a ndéantar conradh cíosa a athnuachan ina leith, maille leis na foirgnimh phoiblí uile. Maidir le foirgnimh nó aonaid foirgnimh a thairgtear le díol nó le ligean ar cíos, ní mór deimhniú feidhmíochta fuinnimh a bheith ann ina leith, agus ba cheart an aicme feidhmíochta fuinnimh agus an táscaire feidhmíochta fuinnimh a lua i ngach fógra tráchtála, rud a áiritheoidh go mbeidh an fheidhmíocht fuinnimh ina fachtóir ábhartha i margadh an díola agus an chíosa. Maidir le gach foirgneamh ina bhfuil údarás poiblí agus a dtugann daoine den phobal cuairt air go minic, ní mór an deimhniú feidhmíochta fuinnimh a eisíodh i leith an fhoirgnimh sin a chur ar taispeáint, beag beann ar a mhéid. (m)Bunóidh na Ballstáit bunachair shonraí náisiúnta le haghaidh deimhnithe feidhmíochta fuinnimh foirgneamh, agus beidh na bunachair sin sa chaoi go mbeidh sé indéanta sonraí a chur iontu a bhailítear i ndáil le pasanna athchóirithe foirgneamh agus le táscairí ullmhachta cliste. Déanfar an fhaisnéis a bheidh sna bunachair náisiúnta a aistriú chuig an bhFaireachlann um Stoc Foirgneamh, agus déanfar sin de réir teimpléad atá le forbairt ag an gCoimisiún. –Déantar na forálacha reatha maidir le hiniúchtaí a ghrúpáil le chéile agus a shoiléiriú chun éascaíocht a dhéanamh dá gcur chun feidhme, agus mar chuid de sin cuimsítear córais aerála sna bearta sin sa Treoir maidir le FFF atá dírithe ar aghaidh a thabhairt ar cháilíocht an aeir laistigh. D’fhonn cáilíocht agus iontaofacht na n-athchóirithe nó na n-oibreacha nua foirgníochta a áirithiú, déantar foráil maidir le scéimeanna cigireachta náisiúnta nó uirlisí malartacha a chur ar bun chun a fhíorú, i dtaca leis na hoibreacha tógála agus athchóiriúcháin a sholáthrófar, go bhfuil na hoibreacha sin i gcomhlíontacht le feidhmíocht fuinnimh an dearaidh agus go gcuireann siad le sástacht agus iontaoibh na saoránach. Ar an gcaoi chéanna, na soláthraithe oibreacha athchóiriúcháin comhtháite, ní mór dóibh rochtain a bheith acu ar scéimeanna deimhniúcháin nó ar scéimeanna um cháiliú ionas go n-áiritheofar gur féidir iontaoibh a chur i gcáilíocht na n-oibreacha sin. An tairseach a shocraíonn gurb éigeantach córais uathoibrithe agus rialaithe foirgnimh a shuiteáil, ba cheart í a ísliú i gcás foirgnimh neamhchónaithe, agus an t-ísliú sin a bheith i bhfeidhm ó 2030 amach agus, i gcás foirgnimh chónaithe nua agus i gcás foirgnimh neamhchónaithe ar a ndéanfar athchóiriú mór, ní mór feidhmiúlachtaí áirithe monatóireachta agus rialaithe a bheith i dtrealamh na bhfoirgneamh sin chun feabhas a chur ar bhainistiú agus ar oibriú na bhfoirgneamh sin agus chun iad a bharrfheabhsú. –Maidir lena chinntiú go ndéanfar dul chun cinn fíor, ar an bhfód, leis an mbeartas foirgneamh, is ríthábhachtach an beartas sin a fhorfheidhmiú. Cuirtear síneadh le raon na gcóras rialaithe neamhspleách atá ann faoi láthair ionas go gcuimseofar leo feasta pasanna athchóiriúcháin agus táscairí ullmhachta cliste. An faireachán agus an forfheidhmiú, lena n-áirítear an méid de sin a dhéanfar trí bhíthin pionóis, beidh siad dírithe go háirithe ar na híoschaighdeáin feidhmíochta fuinnimh agus ar fheabhas a chur ar an stoc foirgneamh atá ann cheana. Forálacha críochnaitheacha agus clásal athbhreithnithe: D’fhonn athbhreithniú a dhéanamh ar an Treoir maidir le FFF in 2021 i gcomhthéacs chomhlíonadh an Chomhaontaithe Ghlais, is é deireadh 2027, ar a dhéanaí an dáta a shocraítear le haghaidh an chéad athbhreithnithe eile de bhun Airteagal 25. Déantar tagairt shonrach, sa chlásal athbhreithniúcháin, don mheasúnú arna dhéanamh ag an gCoimisiún i dtaca le cé acu a bhainfear amach, leis na bearta i reachtaíocht an Aontais a bhaineann le foirgnimh, lena n-áirítear praghsáil carbóin, feabhsuithe a bheidh leordhóthanach chun lánstoc foirgneamh lán-dícharbónaithe, le hastaíocht nialasach, a bheith ann faoi 2050, nó a bheidh gá le bearta ceangailteacha breise a thabhairt isteach ar leibhéal an Aontais – íoschaighdeáin neartaithe maidir le feidhmíocht fuinnimh, mar shampla. In Airteagal 32 maidir le trasuí, soiléirítear go gcuirfidh na Ballstáit tábla comhghaoil ar fáil in éineacht lena mbearta trasuite. 🡻 2010/31/AE 2021/0426 (COD) Togra le haghaidh TREOIR Ó PHARLAIMINT NA hEORPA AGUS ÓN gCOMHAIRLE maidir le feidhmíocht fuinnimh foirgneamh (athmhúnlú) (Téacs atá ábhartha maidir le LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 194(2) de, Ag féachaint don togra ón gCoimisiún Eorpach,

Tar éis dóibh an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag gníomhú dóibh i gcomhréir leis an ngnáthnós imeachta reachtach, De bharr an mhéid seo a leanas: 🡻 2010/31/AE aithris 1 (oiriúnaithe) (1)Leasaíodh Treoir 2002/91/CE ⌦ 2010/31/AE ⌫ ó Pharlaimint na hEorpa agus ón gComhairle an 16 Nollaig 2002 maidir le feidhmíocht fuinnimh foirgneamh ⌦ go suntasach ⌫ ⌦roinnt uaireanta ⌫. Ós rud é go bhfuil tuilleadh leasuithe substainteacha le déanamh uirthi, ba cheart í ⌦ an Treoir sin ⌫ a athmhúnlú ar mhaithe le soiléireacht. ⇩ nua (2)Faoi chomhaontú Pháras, a glacadh i mí na Nollag 2015 faoi Chreat-Choinbhinsiún na Náisiún Aontaithe maidir leis an Athrú Aeráide, chomhaontaigh na Páirtithe an méadú ar an meánteocht dhomhanda a choimeád go mór faoi bhun 2 °C os cionn na leibhéal réamhthionsclaíoch agus iarrachtaí a dhéanamh an méadú teochta a theorannú do 1,5 °C os cionn na leibhéal réamhthionsclaíoch. Tá baint amach chuspóirí Chomhaontú Pháras i gcroílár na Teachtaireachta ón gCoimisiún maidir leis ‘An Comhaontú Glas don Eoraip’ an 11 Nollaig 2019. Gheall an tAontas go dtabharfadh sé faoina ghlanastaíochtaí gás ceaptha teasa ar fud an gheilleagair a laghdú 55 % ar a laghad faoi leibhéil 1990 faoin mbliain 2030 sa rannchuidiú a tugadh cothrom le dáta agus a cinneadh go náisiúnta, a cuireadh faoi bhráid Rúnaíocht UNFCCC an 17 Nollaig 2020. (3)Mar a fógraíodh sa Chomhaontú Glas, chuir an Coimisiún an tionscnamh ‘rabharta athchóiriúcháin’ uaidh ar an 14 Deireadh Fómhair 2020. Tá plean gníomhaíochta sa tionscnamh ina bhfuil bearta nithiúla rialála, maoinithe agus cumasúcháin, a bhfuil sé de chuspóir acu ar a laghad an ráta bliantúil athchóirithe fuinnimh d’fhoirgnimh a dhúbailt faoin mbliain 2030 agus athchóirithe doimhne a chothú. Is gá athbhreithniú a dhéanamh ar an Treoir Eorpach maidir le Feidhmíocht Fuinnimh Foirgneamh mar cheann de na nithe trína mbainfear an ‘rabharta athchóiriúcháin’ amach. Rannchuideoidh sé freisin le cur i gcrích thionscnamh Bauhaus Eorpach Nua agus an mhisin Eorpaigh maidir le cathracha cliste atá neodrach ó thaobh na haeráide de. (4)Le Rialachán (AE) 2021/1119 ó Pharlaimint na hEorpa agus ón gComhairle, an ‘Dlí Aeráide Eorpach’, cumhdaítear an sprioc maidir le haeráidneodracht ar fud an gheilleagair faoin mbliain 2050 sa reachtaíocht agus bunaítear gealltanas ceangailteach an Aontais maidir le laghdú intíre ar ghlanastaíochtaí gás ceaptha teasa (an líon astaíochtaí tar éis aistrithe a asbhaint) atá 55 % ar a laghad faoi bhun leibhéil 1990 faoin mbliain 2030. (5)Is é is aidhm don phacáiste reachtach ‘Oiriúnach do 55’ a fógraíodh i gClár Oibre an Choimisiúin Eorpaigh 2021 na cuspóirí sin a chur chun feidhme. Cumhdaítear ann raon réimsí beartais, lena n-áirítear an éifeachtúlacht fuinnimh, an fuinneamh in-athnuaite, úsáid talún, athrú talún agus foraoiseacht, cánachas fuinnimh, comhroinnt díchill, trádáil astaíochtaí agus bonneagar breoslaí malartacha. Is cuid dhílis den phacáiste sin an t-athbhreithniú ar Threoir 2010/31/AE. 🡻 2010/31/AE aithris 2 Táirgí ola, gás nádúrtha agus breoslaí soladacha, ar acmhainní ríthábhachtacha fuinnimh iad ach atá ina bhfoinsí móra astaíochtaí dé-ocsaíde carbóin freisin, tá feidhm, inter alia, le húsáid stuama réasúnach inbhuanaithe a bhaint as na hacmhainní fuinnimh sin. 🡻 2010/31/AE aithris 3 (oiriúnaithe) ⇨ nua

(6)Foirgnimh is cúis le 40 % den tomhaltas fuinnimh ⌦ deiridh ⌫ iomlán san Aontas ⇨ agus 36 % dá astaíochtaí gás ceaptha teasa a bhaineann leis an bhfuinneamh ⇦ . Ó tharla go bhfuil an earnáil sin ag dul i méid, is deimhin go mbeidh méadú ar an ídiú fuinnimh a bhaineann leis dá bharr. Dá bhrí sin, ⇨i gcomhréir le bunphrionsabal na héifeachtúlachta fuinnimh mar a leagtar síos in Airteagal 3 [EED athbhreithnithe] agus a shainmhínítear in Airteagal 2(18) de Rialachán (AE) 2018/1999 ó Pharlaimint na hEorpa agus ón gComhairle ⇦ agus úsáid fuinnimh ó fhoinsí in-athnuaite in earnáil na bhfoirgneamh, is bearta tábhachtacha iad atá ag teastáil chun spleáchas fuinnimh agus astaíochtaí gás ceaptha teasa an Aontais a laghdú. Bearta a dhéanamh chun ídiú fuinnimh san Aontas a laghdú, chomh maith le níos mó fuinnimh a fháil ó fhoinsí in-athnuaite, chuirfeadh sé sin ar chumas an Aontais Prótacal Kyoto a ghabhann le Creat-Choinbhinsiún na Náisiún Aontaithe maidir leis an Athrú Aeráide (UNFCCC) a chomhlíonadh, agus a thiomantas fadtéarmach maidir leis an ardú teochta domhanda a choimeád faoi bhun 2ºC a urramú, agus a thiomantas astaíochtaí iomlána gás ceaptha teasa a laghdú 20 % ar a laghad faoi bhun an leibhéal ar a raibh sé sna 1990í nó iad a laghdú 30 % i gcás ina ndéanfaí comhaontú idirnáisiúnta, agus na laghduithe sin a bhaint amach faoi 2020. Is tábhachtach an ról freisin atá ag ídiú fuinnimh a laghdú agus úsáid níos mó a bhaint as foinsí in-athnuaite maidir le ⇨ spleáchas fuinnimh an Aontais a laghdú, ⇦cinnteacht an tsoláthair fuinnimh , ⌦ agus ⌫ forbairtí teicneolaíocha a chothú, deiseanna a chruthú san fhostaíocht agus i bhforbairt réigiúnach, go háirithe ⇨ ar oileáin agus ⇦i gceantair tuaithe. ⇩ nua (7)Foirgnimh is cúis le hastaíochtaí gás ceaptha teasa roimh, le linn agus tar éis a saolré oibríochtúil. Maidir le fís 2050 le haghaidh stoc foirgnimh dícharbónaithe, tá níos mó i gceist leis ná an bhéim atá ann faoi láthair ar astaíochtaí gás ceaptha teasa oibríochtúla. Ba cheart, dá bhrí sin, astaíochtaí saolré uile foirgneamh a chur san áireamh de réir a chéile, ag tosú le foirgnimh nua. Is banc ábhair suntasach iad foirgnimh, agus iad ina stórtha acmhainní thar na blianta fada, agus bíonn tionchar den chuid is mó ag na roghanna deartha ar na hastaíochtaí saolré iomlán d’fhoirgnimh nua agus d’fhoirgnimh athchóirithe araon. Ba cheart feidhmíocht saolré iomlán foirgneamh a chur san áireamh, ní hamháin i bhfoirgníocht nua, ach i bhfoirgnimh athchóirithe freisin trí bheartais chun astaíochtaí gás ceaptha teasa ar feadh na saolré iomláine a laghdú i bpleananna athchóirithe foirgneamh na mBallstát. (8)Chun astaíochtaí gás ceaptha teasa foirgneamh ar feadh na saolré iomláine a íoslaghdú, tá gá le héifeachtúlacht agus ciorclaíocht acmhainní. Is féidir é sin a chomhcheangal freisin le linn charbóin shealadach a dhéanamh de chodanna den stoc foirgnimh. (9)Leis an acmhainneacht téite domhanda atá ann le linn na saolré san iomlán, léirítear rannchuidiú foriomlán an fhoirgnimh le hastaíochtaí a bhfuil an t-athrú aeráide mar thoradh orthu. Tugtar le chéile ann astaíochtaí gás ceaptha teasa a chorpraítear i dtáirgí foirgníochta le hastaíochtaí díreacha agus indíreacha ón gcéim úsáide. Is é an chéad chéim i dtreo tuilleadh machnaimh a dhéanamh ar fheidhmíocht saolré iomlán foirgneamh agus geilleagar ciorclach, dá bhrí sin, an ceanglas acmhainneacht téite domhanda foirgneamh nua a ríomh. (10)Foirgnimh is cúis le thart ar leath d’astaíochtaí príomh-mhínábhar cáithníneach (PM2.5) san Aontas arb iad is cúis le bás anabaí nó le breoiteacht. Trí fheidhmíocht fuinnimh foirgneamh a fheabhsú, is féidir astaíochtaí truailleán a laghdú ag an am céanna, agus ba cheart na hastaíochtaí sin a laghdú, i gcomhréir le Treoir (AE) 2016/2284 ó Pharlaimint na hEorpa agus ón gComhairle. 🡻 2010/31/AE aithris 4 Uirlis thábhachtach is ea éileamh an fhuinnimh a bhainistiú, óir cuireann sé ar chumas an Aontais tionchar a imirt ar an margadh fuinnimh domhanda agus sa chaoi sin tionchar a imirt ar chinnteacht an tsoláthair fuinnimh sa mheántéarma agus san fhadtéarma. 🡻 2010/31/AE aithris 5 (oiriúnaithe) Leag Comhairle na hEorpa Mhí an Mhárta 2007 béim ar an ngá atá le héifeachtúlacht fuinnimh a fheabhsú san Aontas chun an cuspóir laghdú 20 % d’ídiú fuinnimh an Aontais a bhaint amach faoi 2020, agus d’iarr an Chomhairle go gcuirfear chun feidhme go mear agus go críochnúil na tosaíochtaí a leagadh amach sa teachtaireacht ón gCoimisiún dar teideal ‘Plean Gníomhaíochta um éifeachtúlacht fuinnimh: tapú na ndeiseanna’. Sainaithníodh sa phlean gníomhaíochta sin an deis mhór atá ann coigiltí fuinnimh éifeachtacha ó thaobh costais de a chur i bhfeidhm in earnáil na bhfoirgneamh. Sa rún ó Pharlaimint na hEorpa an 31 Eanáir 2008, iarradh go neartófaí forálacha Threoir 2002/91/CE, agus d’iarr an Pharlaimint ag amanna éagsúla, faoi mar a d’iarr sí sa rún deireanach uaithi an 3 Feabhra 2009 maidir leis an dara hAthbhreithniú Straitéiseach ar Fhuinneamh, go ndéanfaí rud ceangailteach den sprioc i dtaca leis an 20 % éifeachtúlacht fuinnimh in 2020. Thairis sin, socraítear, le Cinneadh Uimhir. 406/2009/CE ó Pharlaimint na hEorpa agus ón gComhairle an 23 Aibreáin 2009 maidir le dícheall na mBallstát a gcuid astaíochtaí gáis ceaptha teasa a laghdú chun ceangaltais an Chomhphobail a chomhlíonadh maidir le hastaíochtaí gáis ceaptha teasa a laghdú suas go dtí 2020 , socraítear spriocanna ceangailteacha náisiúnta maidir le CO2 a laghdú, spriocanna a mbeidh tábhacht an-mhór leis an éifeachtúlacht fuinnimh in earnáil na bhfoirgneamh chun iad a bhaint amach, agus déanann Treoir 2009/28/EC ó Pharlaimint na hEorpa agus ón gComhairle an 23 Aibreáin 2009 maidir le húsáid agus cur chun cinn fuinnimh ó fhoinsí in-athnuaite foráil maidir le cur chun cinn na héifeachtúlachta fuinnimh i gcomhthéacs sprice ceangailtí i dtaca le 20 % d’ídiú fuinnimh iomlán an Aontais a bheith le baint as foinsí in-athnuaite faoi 2020. 🡻 2010/31/AE aithris 6 (oiriúnaithe) D’athdhearbhaigh an Chomhairle Eorpach mí an Mhárta 2007 ceangaltais an Aontais maidir le fuinnimh ó fhoinsí in-athnuaite a fhorbairt ar fud an Aontais trí sprioc éigeantach a fhormhuiniú, is é sin sprioc éigeantach ar fiú sciar 20 % d’fhuinneamh ó fhoinsí in-athnuaite faoi 2020 é. Faoi Threoir 2009/28/CE, leagtar amach creat coiteann maidir le fuinneamh ó fhoinsí in-athnuaite a chur chun cinn. 🡻 2010/31/AE aithris 7 (oiriúnaithe) Is gá gníomhaíochtaí níos somheasta a leagan amach d’fhonn an coigilteas fuinnimh a bheith indéanta i bhfoirgnimh a bhaint amach agus d’fhonn na difríochtaí móra idir torthaí na mBallstáit san earnáil sin a laghdú.

🡻 2010/31/AE aithris 8 (oiriúnaithe) ⇨ nua (11)Ba cheart a chur san áireamh, le bearta chun feidhmíocht fuinnimh foirgneamh a fheabhsú a thuilleadh, ⌦ dálaí ⌫ aeráide, ⇨ lena n-áirítear oiriúnú don athrú aeráide, ⇦ agus dálaí áitiúla chomh maith leis an timpeallacht aeráide laistigh agus an chostéifeachtúlacht. Níor cheart go ndéanfadh na bearta sin aon difear do cheanglais eile a bhaineann le foirgnimh, inrochtaineacht, slándáil sheismeach agus sábháilteacht ó dhóiteán ⇨ ⇦ agus an úsáid atá beartaithe le haghaidh an fhoirgnimh, cuir i gcás. 🡻 2010/31/AE aithris 9 ⇨ nua (12)Is ar bhonn modheolaíochta ba cheart feidhmíocht fuinnimh na bhfoirgneamh a ríomh, agus d’fhéadfaí idirdhealú a dhéanamh ar an modheolaíocht ar an leibhéal náisiúnta agus ar leibhéal an réigiúin. Maidir leis an idirdhealú sin, chomh maith le tréithe teirmeacha, cumhdaíonn sé fachtóirí eile a bhfuil a dtábhacht ag dul i méid, téamh agus suiteálacha aerchóirithe mar shampla, cur i bhfeidhm fuinnimh ó fhoinsí in-athnuaite, ⇨ córais uathoibrithe agus rialaithe foirgnimh, réitigh chliste, ⇦ gnéithe téimh agus fuaraithe éighníomhacha, scáthú, cáilíocht an aeir laistigh, solas nádúrtha leordhóthanach agus dearadh an fhoirgnimh. Ba cheart an mhodheolaíocht maidir le feidhmíocht fuinnimh a bheith bunaithe ní amháin ar an séasúr ina bhfuil téamh ⇨ nó aerchóiriúchán ⇦ ag teastáil, ach ba cheart go gcumhdófar léi feidhmíocht fuinnimh foirgnimh ar bhonn bliantúil chomh maith. Leis an modheolaíocht sin, ba cheart caighdeáin Eorpacha atá ann cheana a chur san áireamh. ⇨ Ba cheart a áirithiú leis an modheolaíocht go léireofaí dálaí iarbhír oibriúcháin agus go gcumasófaí úsáid fuinnimh mhéadraithe chun cruinneas a fhíorú agus ar mhaithe le hinchomparáideacht, agus ba cheart an mhodheolaíocht a bheith bunaithe ar chéimeanna ama in aghaidh na huaire nó nó níos minice. Chun úsáid fuinnimh in-athnuaite ar an láthair a spreagadh, agus sa bhreis ar an gcreat coiteann ginearálta, ba cheart do na Ballstáit na bearta is gá a dhéanamh ionas go n-aithneofar agus go gcuirfear san áireamh sa mhodheolaíocht ríofa na tairbhí a bhaineann leis an úsáid is fearr is féidir a bhaint as fuinneamh in-athnuaite ar an láthair, lena n-áirítear le haghaidh úsáidí eile (amhail pointí luchtaithe d’fheithiclí leictreacha). ⇦ 🡻 2010/31/AE aithris 10 (oiriúnaithe) ⇨ nua (13)Is ar na ⇨ Ba cheart do na ⇦Ballstáit amháin atá sé de fhreagracht íoscheanglais maidir le feidhmíocht fuinnimh foirgneamh agus codanna d’fhoirgnimh a leagan síos. Ba cheart na ceanglais sin a shocrú D’fhonn an chothromaíocht a bhaint amach idir na hinfheistithe lena mbaineann agus na costais fuinnimh a spáráiltear le linn shaolré an fhoirgnimh ó thaobh an leibhéal costais is fearr de, gan dochar don cheart atá ag na Ballstáit íoscheanglais a shocrú atá níos fuinneamhéifeachtúla ná na leibhéil éifeachtúlachta fuinnimh is fearr ó thaobh costais de. Ba cheart foráil a dhéanamh maidir leis an deis a bheith ag na Ballstáit athbhreithniú rialta a dhéanamh ar na híoscheanglais atá orthu maidir le feidhmíocht fuinnimh foirgneamh i bhfianaise an dul chun cinn theicniúil. 🡻 2010/31/AE aithris 11 Faoi chúinsí áirithe, mar shampla i bhfianaise difríochtaí aeráide, an cuspóir maidir le leibhéil feidhmíochta fuinnimh is fearr ó thaobh costais de, féadfaidh sé a bheith ina údar maith ag na Ballstáit le ceanglais éifeachtúlachta nó na ceanglais ab fhearr ó thaobh costais de a shocrú maidir le gnéithe tógála a shuiteáil, ceanglais a chuirfeadh srian iarbhír le táirgí tógála a chomhlíonann na caighdeáin atá leagtha amach i reachtaíocht an Aontais, ar an gcoinníoll nach bac gan údar ar an margadh atá sna ceanglais sin. ⇩ nua (14)Is ó bhreoslaí iontaise fós a thagann dhá thrian den fhuinneamh a úsáidtear chun foirgnimh a théamh agus a fhuarú. D’fhonn earnáil na foirgníochta a dhícharbónú, tá sé thar a bheith tábhachtach deireadh a chur de réir a chéile le breosla iontaise i dtéamh agus i bhfuarú. Dá bhrí sin, ba cheart do na Ballstáit a chur in iúl na beartais agus na bearta náisiúnta atá acu chun deireadh a chur de réir a chéile le húsáid breoslaí iontaise i dtéamh agus i bhfuarú ina bpleananna athchóirithe foirgneamh, agus níor cheart aon dreasacht airgeadais a thabhairt chun coirí breosla iontaise a shuiteáil faoin gcéad Chreat Airgeadais Ilbhliantúil eile ó 2027 amach, cé is moite díobh siúd a roghnaíodh le haghaidh infheistíochta, roimh 2027, faoi Chiste Forbraíochta Réigiúnaí na hEorpa agus faoin gCiste Comhtháthaithe. Ba cheart bunús dlí soiléir chun cosc a chur ar ghineadóirí tea bunaithe ar a n-astaíochtaí gás ceaptha teasa nó ar an gcineál breosla a úsáidtear tacú le beartais agus bearta náisiúnta céimnithe amach. 🡻 2010/31/AE aithris 12 ⇨ nua

(15)⇨Ba cheart feidhm a bheith ag ceanglais feidhmíochta fuinnimh le haghaidh córais theicniúla foirgneamh maidir le córais iomlána, mar atá siad suiteáilte i bhfoirgnimh, seachas maidir le feidhmíocht comhpháirteanna neamhspleácha, a thagann faoi raon feidhme na rialachán táirge-shonrach faoi Threoir 2009/125/CE. ⇦ Agus ceanglais feidhmíochta fuinnimh á socrú ag na Ballstáit maidir le córais teicniúla tógála, ba cheart dóibh ionstraimí comhchuibhithe a úsáid, i gcás inarb ann dóibh agus iad iomchuí, go háirithe modhanna tástála agus ríomha agus aicmí éifeachtúlachta fuinnimh a fhorbraítear faoi bhearta lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle an 21 Deireadh Fómhair 2009 lena mbunaítear creat do leagan amach na gceanglas éicidhearthóireachta do tháirgí a bhaineann le fuinneamh agus Treoir 2010/30/AE ó Pharlaimint na hEorpa agus ón gComhairle an 19 Bealtaine 2010 maidir le tomhaltas fuinnimh agus acmhainní eile i dtáirgí a bhaineann le fuinneamh a chur in iúl trí lipéadú agus trí fhaisnéis chaighdeánach ar tháirgí a bhaineann le fuinneamh Rialachán (AE) 2017/1369 ó Pharlaimint na hEorpa agus ón gComhairle , d’fhonn comhleanúnachas le tionscnaimh ghaolmhara a áirithiú, agus d’fhonn an riosca go ndéanfaí smionagar den mhargadh a laghdú, a mhéid is féidir. 🡻 2010/31/AE aithris 13 (16)Tá an Treoir seo gan dochar d’Airteagal 107 agus Airteagal 108 den Chonradh ar Fheidhmiú an Aontais Eorpaigh (CFAE). Níor cheart go dtuigí, leis an téarma ‘dreasacht’ atá sa Treoir seo, gur cabhair ó Stát atá i gceist. 🡻 2010/31/AE aithris 14 (oiriúnaithe) ⇨ nua (17)Ba cheart don Choimisiún creat modheolaíochta comparáidí a leagan síos maidir leis na leibhéil is fearr costais maidir le híoscheanglais feidhmíochta fuinnimh. ⇨Athbhreithniú a dhéanamh ar an gcreat céanna, is e an toradh ba cheart a bheith air sin go mbeifí in ann feidhmíocht fuinnimh agus astaíochtaí araon a ríomh, agus is rud é lenar cheart seachtrachtaí comhshaoil agus sláinte a chur san áireamh, chomh maith le síneadh CTA agus praghsanna carbóin. ⇦ Ba cheart do na Ballstáit an creat seo ⌦ sin ⌫ a úsáid chun na torthaí a chur i gcomparáid leis na híoscheanglais atá glactha acu maidir le feidhmíocht fuinnimh. I gcás inarb ann do neamhréireachtaí móra, i.e. neamhréireachtaí ar mó ná 15 % iad, idir na leibhéil is fearr costais maidir le híoscheanglais feidhmíochta fuinnimh, agus na híoscheanglais feidhmíochta fuinnimh atá i bhfeidhm, ba cheart do na Ballstáit a léiriú go bhfuil údar maith leis an difríocht sin nó ba cheart dóibh bearta iomchuí a ullmhú chun an neamhréireacht a laghdú. Ba cheart do na Ballstáit saolré mheasta foirgnimh nó codanna d’fhoirgnimh a shocrú, agus cleachtais reatha agus taithí i leith an ghnáthré shaoil a shainiú, ba cheart dóibh iad sin a chur san áireamh. Ba cheart tuarascáil faoi thorthaí na comparáide seo ⌦ sin ⌫ agus na sonraí a úsáideadh chun na torthaí seo ⌦ sin ⌫ a fháil a thabhairt go rialta don Choimisiún. Leis na tuarascálacha seo ⌦ sin ⌫ ba cheart cur ar chumas an Choimisiúin dul chun cinn na mBallstát a mheas i dtaca leis na leibhéil is fearr costais maidir le híoscheanglais feidhmíochta fuinnimh a bhaint amach agus tuairisc a thabhairt ina leith. 🡻 2010/31/AE aithris 15 Bíonn tionchar ag foirgnimh ar ídiú fadtéarmach fuinnimh. Dá bhrí sin, i bhfianaise thimthrialla fada athchóirithe a bhíonn i gceist le foirgnimh atá ann cheana, ba cheart go gcomhlíonfadh foirgnimh nua agus foirgnimh atá ann cheana féin íoscheanglais feidhmíochta fuinnimh atá curtha in oiriúint don aeráid áitiúil. Ó tharla nach den chleachtas ginearálta lántairbhe a bhaint as córais mhalartacha soláthair fuinnimh, ba cheart córais mhalartacha soláthair fuinnimh a chur san áireamh i gcás foirgneamh nua, gan beann ar an méid atá iontu, de bhun an phrionsabail gur cheart a chinntiú ar dtús go bhfuil riachtanais fuinnimh le haghaidh téimh agus fuaraithe laghdaithe go dtí na leibhéil is fearr ó thaobh costais de. 🡻 2010/31/AE aithris 16 (18)Le hathchóirithe móra ar fhoirgnimh atá ann cheana, gan beann ar a méid, tugtar deis bearta costéifeachtacha a dhéanamh chun feabhas a chur ar fheidhmíocht fuinnimh. Ar chúiseanna a bhaineann le costéifeachtúlacht, ba cheart go bhféadfaí íoscheanglais feidhmíochta fuinnimh a shrianadh go dtí na codanna athchóirithe is ábhartha maidir le feidhmíocht fuinnimh an fhoirgnimh. Ba cheart go mbeadh na Ballstáit in ann a rogha sainmhíniú a thabhairt ar ‘athchóiriú mór’ de réir céatadán de dhromchla an imchlúdaigh fhoirgnimh nó de réir luach an fhoirgnimh chéanna. Má shocraíonn Ballstát sainmhíniú a thabhairt ar athchóiriú mór de réir luach an fhoirgnimh, d’fhéadfaí luachanna ar leith a úsáid, luach achtúireach cuir i gcás, nó an luach reatha bunaithe ar an gcostas atógála, gan luach na talún ar a bhfuil an foirgneamh suite a chur san áireamh. 🡻 2010/31/AE aithris 17 Tá bearta ag teastáil chun go mbeadh níos mó foirgneamh ann a chomhlíonann ní amháin na híoscheanglais feidhmíochta fuinnimh reatha, ach atá níos tíosaí ó thaobh fuinnimh de, rud a laghdóidh an t-ídiú fuinnimh agus astaíochtaí dé-ocsaíde carbóin freisin. Chun na críche sin, ba cheart do na Ballstát pleananna náisiúnta a chur le chéile chun níos mó foirgneamh a bheidh neodrach nach mór ó thaobh fuinnimh de a thógáil, agus ba cheart dóibh tuarascáil faoi na pleananna sin a thabhairt don Choimisiúin go tráthrialta. ⇩ nua (19)Le huaillmhian fheabhsaithe aeráide agus fuinnimh an Aontais, tá gá le fís nua d’fhoirgnimh: an foirgneamh astaíochtaí nialasacha, a bhfuil éileamh fuinnimh an-íseal air cumhdaithe go hiomlán le fuinneamh ó fhoinsí in-athnuaite i gcás ina bhfuil sé indéanta go teicniúil. Ba cheart gach foirgneamh nua a bheith ina fhoirgnimh astaíochtaí nialasacha, agus ba cheart gach foirgneamh atá ann cheana a chlaochlú ina fhoirgnimh astaíochtaí nialasacha faoin mbliain 2050.

(20)Tá roghanna éagsúla ar fáil chun riachtanais fuinnimh foirgnimh éifeachtúil a chumhdach le fuinnimh ó fhoinsí in-athnuaite: foinsí in-athnuaite ar an láthair amhail grianfhuinneamh teirmeach, fuinneamh fótavoltach gréine, teaschaidéil agus bithmhais, fuinneamh in-athnuaite arna sholáthar ag comhphobail fuinnimh in-athnuaite nó ag pobail fuinnimh saoránach, agus téamh agus fuarú ceantair bunaithe ar fhoinsí in-athnuaite fuinnimh nó ar dhramhtheas. (21)Chun dícharbónú riachtanach stoc foirgnimh an Aontais a dhéanamh, ní mór athchóiriú fuinnimh ar mhórscála a dhéanamh: tá beagnach 75 % den stoc foirgnimh sin neamhéifeachtúil de réir na gcaighdeán foirgnimh atá ann faoi láthair, agus beidh 85-95 % de na foirgnimh atá ann faoi láthair fós ina seasamh faoin mbliain 2050. Mar sin féin, tá an ráta bliantúil ualaithe athchóirithe fuinnimh íseal i gcónaí ag thart ar 1 %. Ag an luas atá ann faoi láthair, bheadh na céadta bliain de dhíth chun earnáil na foirgníochta a dhícharbónú. Dá bhrí sin, is príomhsprioc de chuid na Treorach seo é an t-athchóiriú foirgneamh a ghníomhachtú agus tacú leis, lena n-áirítear athrú i dtreo córais téimh atá saor ó astaíochtaí. (22)Uirlis rialála riachtanach atá sna híoschaighdeáin feidhmíochta fuinnimh maidir leis an athchóiriú ar na foirgnimh atá ann cheana a ghníomhachtú ar mhórscála, toisc go dtéann siad i ngleic leis na príomhbhacainní ar athchóiriú amhail dreasachtaí deighilte agus struchtúir chomhúinéireachta, nithe nach féidir a shárú le dreasachtaí eacnamaíocha. Mar thoradh ar thabhairt isteach íoschaighdeán feidhmíochta fuinnimh, ba cheart na foirgnimh is measa feidhmíocht a chéimniú amach agus feabhas a chur ar bhonn leanúnach ar an stoc náisiúnta foirgnimh, rud a chuirfeadh leis an sprioc fhadtéarmach maidir le stoc foirgnimh dícharbónaithe faoin mbliain 2050. (23)Leis na híoschaighdeáin feidhmíochta fuinnimh a shocraítear ar leibhéal an Aontais, ba cheart díriú ar athchóiriú na bhfoirgneamh lena ngabhann an acmhainneacht is airde ó thaobh an dícharbónaithe de, laghdú na bochtaineachta fuinnimh agus síneadh a chur leis na sochair shóisialta agus eacnamaíocha, agus go háirithe ar na foirgnimh is measa feidhmíocht, ar gá tosaíocht a thabhairt dóibh ó thaobh an athchóirithe de. (24)A mhéid a bhaineann leis an gcuid eile den stoc foirgnimh náisiúnta, is faoi na Ballstáit atá sé cinneadh a dhéanamh an mian leo íoschaighdeáin feidhmíochta fuinnimh a thabhairt isteach, ar caighdeáin iad a ceapadh ar an leibhéal náisiúnta agus a oiriúnaíodh do choinníollacha náisiúnta. Nuair a bheidh athbhreithniú á dhéanamh aige ar an Treoir seo, ba cheart don Choimisiún measúnú a dhéanamh an gá íoschaighdeáin feidhmíochta fuinnimh bhreise a thabhairt isteach chun stoc foirgnimh dícharbónaithe a bhaint amach faoin mbliain 2050. (25)Ba cheart creat cumasúcháin lena n-áirítear cúnamh teicniúil agus bearta airgeadais a bheith ag gabháil le tabhairt isteach íoschaighdeán feidhmíochta fuinnimh. Maidir leis na híoschaighdeáin feidhmíochta fuinnimh arna socrú ar an leibhéal náisiúnta, ní hionann iad agus ‘caighdeáin an Aontais’ de réir bhrí rialacha maidir leis an státchabhair agus cé go bhféadfaí a mheas gurb ionann íoschaighdeáin feidhmíochta fuinnimh uile-Aontais agus ‘caighdeáin Aontais’ den sórt sin. I gcomhréir le rialacha athbhreithnithe maidir leis an státchabhair, féadfaidh na Ballstáit státchabhair a dheonú chun athchóiriú foirgneamh a dhéanamh d’fhonn na caighdeáin feidhmíochta fuinnimh uile-Aontais a chomhlíonadh, go príomha chun aicme áirithe feidhmíochta fuinnimh a bhaint amach, go dtí go mbeidh na caighdeáin uile-Aontais sin éigeantach. A luaithe a bheidh na caighdeáin éigeantach, féadfaidh na Ballstáit leanúint de státchabhair a dheonú chun athchóiriú a dhéanamh ar fhoirgnimh agus ar aonaid foirgneamh a thagann faoi na caighdeáin feidhmíochta fuinnimh uile-Aontais ar choinníoll go bhfuil sé d’aidhm leis an athchóiriú foirgneamh caighdeán níos airde ná an aicme feidhmíochta íosta fuinnimh sonraithe a bhaint amach. (26)Déantar gníomhaíochtaí eacnamaíocha atá inbhuanaithe ó thaobh an chomhshaoil de ar fud an gheilleagair a aicmiú i dTacsanomaíocht AE, lena n-áirítear d’earnáil na foirgníochta. Faoin nGníomh Tarmligthe maidir le Gné na hAeráide de Thacsanomaíocht AE, meastar gur gníomhaíocht inbhuanaithe é an t-athchóiriú foirgneamh i gcás ina mbaintear amach coigiltis fuinnimh 30 % ar a laghad leis, i gcás ina gcomhlíonann sé íoscheanglais feidhmíochta fuinnimh chun athchóiriú mór a dhéanamh ar fhoirgnimh atá ann cheana, nó i gcás inarb é atá ann bearta aonair a bhaineann le feidhmíocht fuinnimh foirgneamh, amhail trealamh éifeachtúlachta fuinnimh a shuiteáil, a chothabháil nó a dheisiú nó ionstraimí agus feistí chun feidhmíocht fuinnimh foirgneamh a thomhas, a rialáil agus a rialú, i gcás ina gcomhlíonann na bearta aonair sin na critéir a leagtar amach. Is gnáth go mbíonn an t-athchóiriú foirgneamh d’fhonn cloí le híoschaighdeáin feidhmíochta fuinnimh uile-Aontais i gcomhréir le critéir Thacsanomaíocht AE a bhaineann le gníomhaíochtaí athchóirithe foirgneamh. (27)Ba cheart na híoschaighdeáin feidhmíochta fuinnimh uile-Aontais a bheith bunaithe ar aicmí comhchuibhithe feidhmíochta fuinnimh. Tríd an aicme feidhmíochta fuinnimh is ísle G a shainmhíniú mar an 15 % is measa feidhmíocht de stoc náisiúnta foirgnimh gach Ballstáit, áirithítear iarrachtaí comhchosúla ag na Ballstáit go léir trí aicmí feidhmíochta fuinnimh a chomhchuibhiú, agus áirithítear leis an sainmhíniú ar an aicme feidhmíochta fuinnimh is fearr A cóineasú scála na haicme feidhmíochta fuinnimh comhchuibhithe i dtreo na físe comhchoitinne d’fhoirgnimh astaíochtaí nialasacha. (28)Bhí íoscheanglais feidhmíochta fuinnimh d’fhoirgnimh atá ann cheana agus do chodanna d’fhoirgnimh atá ann cheana i leaganacha den Treoir seo a bhí ann roimhe agus ba cheart go leanfaidís d’fheidhm a bheith acu. Cé go leagtar síos leis na híoschaighdeáin feidhmíochta fuinnimh a tugadh isteach le déanaí íosfheidhmíocht fuinnimh na bhfoirgneamh atá ann cheana agus go n-áirithítear leo go ndéanfar foirgnimh neamhéifeachtúla a athchóiriú, go n-áirithítear le híoscheanglais feidhmíochta fuinnimh na bhfoirgneamh atá ann cheana agus codanna d’fhoirgnimh an doimhneacht is gá don athchóiriú nuair a dhéanfar athchóiriú. (29)Chun stoc foirgnimh atá dícharbónaithe agus an-fhuinneamhéifeachtúil a bhaint amach agus chun na foirgnimh atá ann cheana a aistriú ina bhfoirgnimh astaíochtaí nialasacha faoin mbliain 2050, ba cheart do na Ballstáit pleananna náisiúnta athchóirithe foirgneamh a bhunú, a chuirfear in ionad na straitéisí athchóirithe fadtéarmacha agus a bheidh ina n-uirlis pleanála do na Ballstáit atá iomlán oibríochtúil agus níos láidre, agus lena ndíreofar níos mó ar mhaoiniú agus lena n-áiritheofaí go mbeidh oibrithe a bhfuil na scileanna iomchuí acu ar fáil chun athchóirithe foirgneamh a dhéanamh. Ina bpleananna athchóirithe foirgneamh, ba cheart do na Ballstáit a gcuid spriocanna náisiúnta féin a shocrú maidir le hathchóiriú foirgneamh. I gcomhréir le hAirteagal 21(b)(7) de Rialachán (AE) 2018/1999 agus leis na coinníollacha cumasúcháin a leagtar amach faoi Rialachán (AE) 2021/60 ó Pharlaimint na hEorpa agus ón gComhairle, ba cheart do na Ballstáit achoimre a thabhairt ar bhearta maoiniúcháin, mar aon le breac-chuntas ar na riachtanais infheistíochta agus ar na hacmhainní riaracháin le haghaidh chur chun feidhme a bpleananna athchóirithe foirgneamh. (30)Ba cheart na pleananna náisiúnta athchóirithe foirgneamh a bhunú ar theimpléad comhchuibhithe chun inchomparáideacht pleananna a áirithiú. Chun an uaillmhian is gá a áirithiú, ba cheart don Choimisiún na dréachtphleananna a mheasúnú agus moltaí a eisiúint do na Ballstáit. (31)Ba cheart na pleananna náisiúnta athchóirithe foirgneamh a bheith nasctha go dlúth leis na pleananna comhtháite náisiúnta fuinnimh agus aeráide faoi Rialachán (AE) 2018/1999, agus ba cheart an dul chun cinn maidir le baint amach na spriocanna náisiúnta agus rannpháirtíocht na bpleananna athchóirithe foirgneamh le spriocanna náisiúnta agus le spriocanna an Aontais a thuairisciú mar chuid den tuairisciú débhliantúil faoi Rialachán (AE) 2018/1999. I bhfianaise a phráinní atá sé an t-athchóiriú a mhéadú ar bhonn pleananna náisiúnta daingne, ba cheart an dáta a shocrú a luaithe is féidir chun an chéad phlean náisiúnta athchóirithe foirgneamh a thíolacadh. (32)Is féidir le hathchóiriú céimneach a bheith ina réiteach chun aghaidh a thabhairt ar na fadhbanna a bhaineann l